# Nastavenie &kate;

## Prehľad

&kate; poskytuje niekoľko možností, ako upraviť svoje chovanie. Najdôležitejšie sú:

Konfiguračný dialóg

  Hlavný nástroj nastavenia, ktorý umožňuje nastaviť aplikáciu &kate;, komponent editora a použitie modulov.

Menu Nastavenia

  Umožňuje zmeniť často používané nastavenia a spustiť dialógy pre nastavenie.

Menu Pohľad

  Umožňuje rozdeliť aktuálny rámec a zobraziť ikony a čísla riadkov pre aktuálne editovaný dokument.

Vložená Konsole používa nastavenie definované v Ovládacom centre. Ďalej je možné ju nastaviť pravým tlačidlom myši a výberom podmenu Nastavenia.

## Hlavný dialóg nastavenia

Dialóg nastavenia &kate; obsahuje strom vľavo a konfiguračné stránky pre označenú oblasť vpravo. Strom vytvára logické skupiny nastavení.

### Skupina &kate;

Táto skupina obsahuje záložky pre nastavenie hlavnej aplikácie &kate;

#### Záložka Všeobecné

Globálne možnosti pre &kate;

Mód aplikácie

  Táto skupina umožňuje si vybrať medzi &kate; MDI a &kate; SDI rozhraním pomocou jednotlivých tlačidiel.

  &kate; MDI (Multiple Document Interface) je štandardný režim. &kate; v ňom používa jediné okno pre všetky otvorené súbory. Dokument si môžete vybrať zo Zoznamu súborov (štandardne umiestený v ľavej časti okna &kate;) alebo výberom z menu Dokument.

  &kate; SDI (Single Document Interface) spôsobí, že &kate; bude otvárať každý dokument v samostatnom okne a Zoznam súborov/Výber súboru budú tiež v samostatnom okne.

  Ak zmeníte toto nastavenie, budete musieť reštartovať &kate;, aby sa prejavilo.

Pri štarte

  Tieto možnosti určujú ako a či má &kate; obnoviť vaše sedenie pri normálnom spustení. (V prípade, že je &kate; obnovené správcom sedenia, pokúsi sa sedeni obnoviť vždy.)

  Znovuotvoriť súbory pri štarte

    Ak je táto voľba zapnutá, súbory, ktoré ste mali otvorené pri poslednom ukončení &kate;, sa znovu otvoria. Záložky budú obnovené a pozícia kurzoru spolu s nastavením ikonového okraja a čísiel riadkov pre posledný editor.

  Nastavenie obnovy pohľadu

    Ak je táto voľba zapnutá, &kate; sa pokúsi obnoviť rozloženie rámcov rovnako, ako ste ich nechali pri minulom ukončení.

Obmedziť na jednu inštanciu

  Zapnutím tejto voľby spôsobí, že môžete spustiť iba jeden proces &kate;. Ak sa pokúsite spustiť ďalší, aktuálny proces sa stane aktívnym a otvorí súbory, ktoré požadujete. Napríklad, ak používate &kate; pre zobrazenie zdrojových kódov webových stránok, budú otvorené už v bežiacom &kate;.

Zobraziť obsah pri zmene veľkosti

  Ak je táto voľba zapnutá, okná sa počas ťahania oddeľovačov rámcov budú vykresľovať úplne. Výborný spôsob, ako využiť výkon CPU. Ak túto voľbu vypnete, použije sa takzvaný gumový rám zobrazujúci novú veľkosť rámca.

Synchronizovať emulátor terminálu s aktívnym dokumentom

  Toto spôsobí, že zabudovaná &konsole; bude sledovať priečinok aktívneho dokumentu v momente, keď sa stane aktívnym. Ak voľbu nezapnete, musíte sa v &konsole; presúvať sami.

Počet nedávnych súborov

  Asi vás neprekvapí, že toto umožňuje určiť, kam až má rásť zoznam Otvoriť nedávne.

### Skupina Editor

Táto skupina obsahuje všetky záložky súvisiace s komponentom editora &kate;.

#### Záložka Farby

Táto stránka umožňuje zmeniť farby pozadia a pozadia výberu v editore. Na začiatku bude &kate; používať farby nastavené v &kcontrolcenter;, v module Vzhľad Farby.

Farbu zmeníte kliknutím na zodpovedajúce tlačidlo a výberom požadovanej farby.

Ak vyberiete nevhodnú farbu, môže sa stať, že zvýrazňovanie spôsobí, že text nebude možné dobre prečítať. Mali by ste použiť svetlé farby pre pozadie a tmavé pre pozadie výberu.

Inak budete musieť zmeniť Štandardné štýly.

#### Záložka Písma

Táto stránka umožňuje vybrať štandardné písma pre &kate;. Nastavenia sa použijú aj pre &kwrite; a pre prehliadanie textových súborov v oknách &konqueror;.

Táto časť obsahuje dve záložky. Jednu pre písmo editora a jednu pre písmo použité pri tlači. Štandardne sa používa globálne nastavenie &kde; pre pevné písmo.

Dávajte si pozor, pretože momentálne nie je možné nastaviť písmo pre jednotlivé dokumenty ani zmeniť písmo tlače z dialógu tlačiarne. Doporučujeme písmo s pevnou šírkou.

#### Záložka Odsadenie

Táto záložka umožňuje zmeniť chovanie odsadzovania.

##### Možnosti odsadenia

Automatické odsadenie

  Ak je táto voľba zapnutá, &kate; bude automaticky odsadzovať kurzor na nových riadkoch rovnako ako na predchádzajúcom. Ak je predchádzajúci riadok prázdny, použije sa najbližší vyšší, ktorý niečo obsahuje.

Odsadiť medzerami

  Ak toto zapnete, &kate; bude odsadzovať pomocou medzier a nie tabulátorov.

Kláves Backspace odsadzuje

  Ak je táto voľba aktívna, &kate; bude po stlačení Backspace rušiť odsadenie podľa obsahu najbližšieho neprázdneho riadku smerom hore. Ale iba v prípade, že od začiatku riadku až po pozíciu kurzoru nie sú žiadne znaky.

Kláves Tabulátor odsadzuje

  Zapnutím tejto voľby bude &kate; po stlačení Tab odsadzovať podľa najbližšieho vyššieho riadku, ktorý niečo obsahuje. Ale iba v prípade, že text pred kurzorom od začiatku riadku neobsahuje žiadny text.

Udržiavať extra medzery

  Ak je toto chovanie zapnuté, &kate; nechá za kurzorom medzery po odsadení.

#### Záložka Výber

Táto záložka obsahuje možnosti pre vyladenie chovania výberu v &kate;

##### Nastavenie výberu

Stály výber

  Ak sú povolené stále výbery, vstup z klávesnice nespôsobí odstránenie aktuálneho výberu.

  Toto nastavenie čiastočne kolikuje z možnosťou prepisovateľného výberu. Ak sú zapnuté obe možnosti, vloženie textu alebo stlačenie inej klávesy než šipky spôsobí prepísanie výberu.

Prepisovať výber

  Ak je toto zapnuté, vloženie textu, či už písaním alebo vložením zo schránky, spôsobí, že vybraný text sa odstráni a nahradí vloženým textom.

#### Záložka Editovanie

Táto stránka obsahuje rôzne možnosti pre doladenie chovanie komponentu editora &kate;.

##### Možnosti editora

Zalamovanie

  Zalamovanie slov znamená dynamické formátovanie textu vkladaním koncov riadkov na vhodné miesta a nie iba zjednodušenie čítania textu jeho zalomením.

  Ak je zapnuté, &kate; bude vkladať konce riadkov definované nastavením dokumentu Koniec riadku v prípade, že text presiahne dĺžku nastavenú v Zalamovať slová na.

Zalamovať slová na

  Táto voľba určuje maximálnu dĺžku riadkov, ak je zapnutá voľba Zalamovať riadky.

Nahradiť tabulátory medzerami

  Ak je toto zapnuté, &kate; nahradí znaky Tab daným počtom medzier podľa definície v Šírka tabulátora.

Odstrániť prebytočné medzery

  Ak je toto povolené, &kate; odstráni všetky medzery na koncia riadku pri každom opustení riadku.

Šírka tabulátora a odsadenia

  Nastavuje šírku tabulátora, ktorá sa používa ja pre učenie odsadenia pri zapnutej voľbe Automatické odsadzovanie.

  V závislosti na nastavení Odsadenia, je možné pre odsadzovanie použiť klávesy Tab a Backspace, prípadne položku menu Upraviť Odsadiť.

Auto zátvorky

  Ak je toto zapnuté, &kate; bude automaticky vpravo od kurzora vkladať pravú zátvorku okamžite po vložení ľavej zátvorky. Podporované typy sú (, {, [a <.

Skupinové vrátenie späť

  Ak je toto zapnuté, &kate; bude zoskupovať podobné úpravy (napríklad písanie, mazanie, vkladanie) do jednej položky v histórii, takže ich je možné vrátiť späť naraz.

Zobraziť tabulátory

  Ak je toto zapnuté, &kate; bude na začiatku znaku Tab kresliť malú bodku, aby ste vedeli, že tam je tabulátor.

Šikovné Home

  Toto spôsobí, že &kate; bude po stlačení Home presúvať kurzor na prvý znak textu aktuálneho riadku a nie na absolútny začiatok riadku.

Zalamovať kurzor

  Ak je toto zapnuté, presun kurzoru za koniec riadku spôsobí, že sa presunie na nasledujúci alebo predchádzajúci riadok (ak taký existuje).

  Ak voľba zapnutá nie je, kurzor nie je možné presunúť vpravo od začiatku riadku, ale je možné ho presunúť za jeho koniec. Ak začnete písať za koncom riadku, &kate; automaticky vloží správny počet medzier. To sa niekedy hodí napríklad programátorom.

#### Záložka Klávesnica

Tu si môžete nastaviť klávesové skratky pre interné príkazy komponentu editora &kate;. Obsahuje príkazy pre presun po texte a jeho výber. Klávesy pre kopírovanie a vkladanie nájdete v dialógu pre nastavenie kláves.

Pre každý príkaz môžete zmeniť klávesovú skratku, alebo pridať novú.

##### Takto zmeníte kláves pre príkaz:

1. Vyberte príkaz, ktorý chcete upraviť.

2. Vyberte Žiadna, ak nechcete mať pre tento príkaz definovanú žiadnu skratku.

   Vyberte Štandardná pre nastavenie štandardnej klávesy pre tento príkaz.

   Vyberte Vlastné, ak si chcete sami vybrať vlastnú klávesovú skratku alebo pridať novú.

3. Ak vyberiete Vlastné, vpravo sa aktivuje tlačidlo pre výber klávesu. Stlačte ho a objaví sa dialóg pre definíciu kláves &kde;.

4. 1. Vyberte, či chcete nastaviť štandardnú alebo alternatívnu klávesovú skratku. Štandardná neznamená, že použijete skratku definovanú aplikáciou, ale že to bude vaša vlastná hlavná skratka pre túto akciu.

   2. Stlačte požadovanú sekvenciu. Pre potvrdenie sa vám zobrazí v diallógu.

      Pre odvážne typy je tu možnosť Viacnásobný kláves. Pomocou neho si môžete definovať sekvencie klávesových skratiek ako v editore &Emacs; (jeden kláves zadá skupinu, nasledujúci vykoná akciu). Pre tieto skratky bude &kde; okrem vykonania akcie zobrazovať aj menu, kde si môžete vybrať, ako v sekvencii pokračovať.

#### Záložka Pravopis

Táto časť umožňuje nastaviť, ako sa v &kate; chová &kspell;

#### Záložka Zvýraznenie

Táto časť umožňuje vyladiť farby a výber typu syntaxu v &kate;

Detailnejšie informácie o systéme pre zvýrazňovanie syntaxu nájdete v ??

Táto časť obsahuje dve záložky. Jednu pre nastavenie Štandardné štýly a druhá pre správu Zvýrazňovacie módy. Obe obsahujú zoznam kontextov, pre ktoré je ukázaná farba a písmo používané pre tento kontext. Práve meno kontextu zobrazuje, ako bude výsledok vyzerať.

Zoznam má štyri alebo päť stĺpcov s týmto významom:

Kontext

  Zobrazuje meno kontextu nakreslené písmom v štýle, ktorý je práve pre tento kontext nastavený.

Tučné

  Stav tejto voľby určuje, či sa má konext kresliť ako tučné písmo.

Šikmé

  Stav tejto voľby určuje, či sa má konext kresliť ako šikmé písmo.

Normálne

  Toto tlačidlo zobrazuje farbu pre kreslenie štýlu normálneho textu. Farbu zmeníte kliknutím na tlačidlo.

Vybrané

  Toto tlačidlo zobrazuje farbu pre kreslenie štýlu ak je označený text. Farbu zmeníte kliknutím na tlačidlo.

Použiť štandardné

  Táto voľba je zobrazené iba v záložke Zvýrazňovacie módy a určuje, či má štýl používať štandardné hodnoty. Automaticky sa zruší v prípade, že zmeníte nejakú vlastnosť štýlu. Ak ju zapnete, vlastnosti sa vrátia na štandardné hodnoty.

##### Štandardné štýly

Štandardné štýly zmeníte nastavením vlastností tak, ako si prajete.

##### Režimy zvýraznenia

Tu môžete zmeniť najdôležitejšie vlastnosti každého z dostupných zvýrazňovacích módov. Najprv použite zoznam Zvýraznenie, kde vyberte mód, ktorý vás zaujíma.

Zvýrazňovací mód sa na začiatku určí podľa typu &MIME; a prípony súboru. Zmeniť ho môžete v položkách Prípony súborov a Typy MIME. Môžete aj stlačiť tlačidlo sprievodcu vpravo od položky Typy MIME. Zobrazí sa dialóg so všetkými dostupnými typmi &MIME;. Pomocou neho môžete upraviť typ &MIME; aj prípony súborov.

Dialóg pre výber typu &MIME; zobrazuje strom dostupných typov &MIME; s ich popisom a vzorkami. Typ &MIME; pridáte jeho zaškrtnutím.

Vlastnosti štýlu ľubovoľného kontextu môžete zmeniť podobne, ako sme už popísali predtým.

V dolnej časti, pod vlastnosťami zvýrazňovania je tlačidlo Sťahovanie.... Jeho stlačením sa &kate; pokúsi pripojiť na svoju domovskú stránku a získať zoznam dostupných zvýrazňovacích módov, ktoré si môžete aktualizovať alebo pridať.

### Skupina Moduly

Táto skupina obsahuje nastaavenia týkajúce sa modulov. Okrem Správcu modulov niektoré moduly poskytujú možnosť svojho nastavenia. Informácie o nastavení jednotlivých modulov nájdete v ich dokumentácii.

#### Správca modulov

Táto stránka umožňuje načítanie a uvoľnenie modulov a poskytuje minimálne informácie o jednotlivých moduloch.

Modul načítate tak, že ho vyberiete v zozname Dostupné moduly a šipkou ho presuniete to zoznamu Načítané moduly.

Modul uvoľníte tak, že ho vyberiete v zozname Načítané moduly a šipkou ho presuniete to zoznamu Dostupné moduly.

Ak chcete vidieť minimálny popis a informácie o module, vyberte ho a informácie sa zobrazia pod zoznamom.