# Moduly &Netscape;

## Úvod

Dlhé roky bol &Netscape; Navigator štandardným Web prehliadačom. Preto vzniklo veľa takzvaných modulov (plugin) pre &Netscape;, ktoré umožňujú vytváranie zaujímavejších stránok. Pomocou nich môžu stránky obsahovať súbory PDF, animácie flash, video atď. &konqueror;, tieto moduly dokáže používať a tak poskytovať tieto vylepšenia.

Moduly &Netscape; by ste nemali zamieňať za moduly &konqueror;. Tie druhé sú určené priamo pre &konqueror;, aby rozšírili jeho funkcionalitu a nepoužívajú sa pre zobrazovanie obsahu WWW stránok.

## Hľadať

&konqueror; potrebuje vedieť, kde sú nainštalované moduly &Netscape;. To môže byť na rôznych miestach, napr. máte moduly pre celý systém v `/opt/netscape/plugins` a vaše osobné moduly v `$`HOME`/.netscape/plugins`. &konqueror; ale nebude automaticky používať nainštalované moduly. Najprv prejde zoznam priečinkov. Hľadanie spustíte tlačidlom Hľadať nové pluginy. Druhá možnosť je zapnúť Hľadať nové pluginy pri štarte &kde;. Potom bude &konqueror; pri každom štarte &kde; hľadať, či nepribudli nejaké nové moduly.

Povolením Hľadať nové moduly pri štarte &kde; výrazne spomalíte štart prostredia a v niektorých prípadoch spôsobuje problémy. Ak na ne narazíte, vypnite túto voľbu.

Aby našiel moduly, &konqueror; hľadá v priečinkoch uvedených v zozname Priečinky pre hľadanie. Ak používate tento modul prvý raz, tento zoznam už obsahuje niektoré rozumné cesty, ktoré by mali obvykle fungovať. Ak potrebujete nejakú cestu pridať, stlačte tlačidlo Nový a budete môcť zadať novú cestu, alebo ju vybrať pomocou tlačidla .... Keďže hľadanie chvíľu trvá, možno budete chcieť niektoré cesty odstrániť, ak viete, že tam žiadne moduly nie sú. To urobíte vybraním cesty a stlačením Odstrániť. Pomocou tlačidiel Nahor a Dolu môžete zmeniť poradie, v ktorom sa budú priečinky prehľadávať.

Ako obvykle, pomocou Použiť uložíte zmeny.

## Moduly

V tejto záložke je zobrazený strom modulov, ktoré &konqueror; našiel. Dvojitým kliknutím na modul ho rozbalíte a uvidíte typy MIME, ktoré modul podporuje. Rozbalením typu MIME sa dozviete informácie o ňom.

Táto záložka je hlavne informačná. Jediné nastavenie je Použiť artsdp pre prenos zvuku z pluginu cez aRts, ktorá je štandardne zapnutá. Ak chcete, aby modul používal vlastnú podporu zvuku a máte &arts; nastavený tak, aby ostatné aplikácie mohli používať zvukovú kartu (napríklad tak, že sa ukončí v prípade, že je nečinný alebo použitím vlastného zvukového zariadenia), môžete túto voľbu vypnúť.

## Autor kapitoly

Túto kapitolu napísal Jost Schenck jost@schenck.de

Preklad dokumentácie Stanislav Višňovský visnovsky@nenya.ms.mff.cuni.cz