# Autori a história

Tento projekt bol odštartovaný Paulom Hensgenom ako univerzitný projekt. Pôvodný názov projektu bol UML Modeller . Paul hnal dopredu vývoj programu do konca roku 2001, kedy bola vydaná verzia 1.0.

Verzia 1.0 už ponúkala množstvo funkcií. Potom, čo Paul ukončil svoju prácu na univerzite, mohli do projektu pristúpiť aj iní vývojári, aby ho mohli vylepšiť. Tým sa napr. pôvodný binárny formát súborov zmenil na dnešný formát založený na XML a pridali sa aj iné UML diagramy, ako aj generovanie zdrojového kódu či import zrdojového kódu, aby sme spomenuli len zopár vylepšení.

Paul sa musel v lete roku 2002, žiaľ, stiahnuť z vývoja projektu, avšak projekt žije ďalej a vyvíja sa, podobne, ako iné programy s voľne dostupným kódom. Teraz sa oň stará skupina vývojárov z celého sveta. V septembri roku 2002 sa názov projektu zmenil z UML Modeller na Umbrello UML Modeller. Existovali preto dobré dôvody, napríklad UML (ako sa nazýval) bol príliš všeobecný názov a spôsoboval problémy s niektorými distribúciami. Okrem toho si vývojári myslia, že Umbrello je omnoho lepší názov ;-)

Vývoj programu Umbrello, ako aj diskusia o tom, na čo by sa budúce verzie mali sústrediť je otvorená a vždy sa robí prostredníctvom internetu. Ak chcete prispieť k projektu, kontaktujte, prosím, vývojárov. Existuje veľa spôsobov, ako môžete prispieť k vývoju programu Umbrello:

- Hlásenie chýb alebo podávanie návrhov pre zlepšenie

- Odstraňovanie chýb alebo pridávanie nových funkcií

- Napísanie dobrej dokumentácie alebo preklad programu do iného jazyka

- A samozrejme programovať s nami!

Je zrejmé, že existuje mnoho možností pre príspevok do projektu. Všetky úlohy sú rovnako dôležité a všetci sú vítaní.

Vývojárov Umbrello môžete kontaktovať prostredníctvom e-mailu: uml_devel@lists.sourceforge.net.

# Copyright

This program is released under the GNU General Public License. For more information about the GPL,select (from the menu) Help About Umbrello UML Modeller and click on the License tab.

Copyright 2001, Paul Hensgen

Copyright 2002, The Umbrello developers. See uml.sf.net for more information

This documentation is copyright 2002 Luis De la Parra and may be copied under the terms of the GNU Free Documentation License, version 1.1.