# Úvod

Umbrello UML Modeller je nástroj na kreslenie UML diagramov, ktorý je možné nasadiť v procese vývoja softvéru. Umbrello pomáha vytvoriť vysokokvalitné projekty vo fáze analýzy a návrhu.

Najlepší základ pre budúci softvérový systém je vytvorenie dobrého modelu, pomocou ktorého je možné komunikovať s ostatnými vývojármi alebo zákazníkmi. Dobrý model je absolútne dôležitý pre stredne veľké a veľké projekty, je však osožný aj pre menšie projekty. Program je možné nasadiť aj v projektoch zamestnávajúcich jediného človeka. Malé projekty profitujú z dobrého modelu, lebo človek má prehľad o tom, čo je možné urobiť správne hneď na prvý pokus.

UML je jazyk diagramovej notácie pre popis takýchto modelov. Myšlienky môžeme vyjadriť pomocou rôznych diagramov UML. Umbrello UML Modeller 1.1 podporuje tvorbu nasledujúcich typov diagramov

- Diagram tried

- Sekvenčný diagram

- Diagram spolupráce

- Diagram prípadov použitia

- Stavový diagram

- Diagram aktivít

Viac informácií získate o UML na domovskej stránke OMG: http://www.omg.org/

Dúfame, že Umbrello UML Modeller vám bude nápomocný pri vývoji vysokokvalitného softvéru. Umbrello UML Modeller je voľne dostupný nástroj. Jediná vec, ktorú od vás požadujeme, aby ste chyby, problémy alebo návrhy hlásili vývojárom programu Umbrello prostredníctvom elektronickej konferencie uml-devel@lists.sourceforge.net!