Krishna
Tateneni
Stanislav
Višňovský

    visnovsky@nenya.ms.mff.cuni.cz

Preklad
2002-10-16
3.1
KDE
KControl
lokalizácia
krajina
jazyk

## Jazyk a krajina

Tento modul umožňuje prispôsobit prostredie vzhľadom ku krajine, kde žijete. Obsahuje päť záložiek, ktoré sú podrobne popísané v nasledujúcich kapitolách.

Vo väčšine prípadov stačí vybrať krajinu, kde žijete, a ostatné možnosti sa správne nastavia.

V spodnej časti modulu môžete vidieť, ako bude vaše nastavenie fungovať. Okrem kladných a záporných čísiel môžete vidieť aj formát pre záporné a kladné sumy peňazí, dlhý a krátky formát dátumu a času. Ak zmeníte niektoré nastavenie, tento náhľad vám ukáže, ako sa prejaví ešte predtým, než nastavenie uložíte.

### Lokalizácia

Táto záložka obsahuje dva zoznamy, v ktorých si môžete vybrať krajinu a jazyk, ktorý chcete používať.

Ak kliknete na zoznam Krajina, objaví sa menu so zoznamom svetových regiónov. Po výbere niektorého z nich sa ukáže zoznam krajín, ktoré sú v danom regióne.

Ak je jazyk pre vybranú krajinu nainštalovaný, automaticky sa vyberie. Napríklad, ak vyberiete Slovensko, ako jazyk sa (ak je k dispozícii) vyberie Slovenský.

### Čísla

Táto záložka obsahuje nastavenie zobrazovania čísel. Podľa momentálne nastavenej krajiny je automaticky vybrané štandardné nastavenie.

V poli Desatinné znamienko je možné určiť znak, ktorým sa budú oddeľovať desatinné časti čísel. Môžete sem zadať čokoľvek, ale zmysel majú asi iba `.` a `,`.

Podobne môžete určiť znak, ktorý oddeľuje tisíce. Ak nezadáte žiadny znak, ani medzeru, tisíce nebudú nijak vizuálne oddelené.

No a nakoniec môžete vybrať znak, ktorý má byť pred kladnými, resp. zápornými číslami. V štandardnom nastavení nie je pred kladnými číslami žiadny znak a pred zápornými je `-`.

### Peniaze

Narozdiel od formátu čísiel sa konvencie pre zobrazovanie peňažných súm líšia podľa oblasti. Preddefinované hodnoty by ale mali byť v poriadku, takže ich obvykle nemusíte meniť.

Znak alebo znaky označujúce menu sú vybrané podľa nastavenej krajiny. Desatinné znamienko a oddeľovač tisícov je rovnaký ako pre normálne čísla. Pole Počet desatinných miest určuje, koľko desatinných miest sa má zobrazovať pre peňažné sumy.

Pre kladné aj záporné sumy môžete definovať, kde a ako sa bude zobrazovať symbol meny, ako sa má odlišovať záporná suma od kladnej. Všimnite si, že symboly pre znamienko hodnoty sú rovnaké ako pre normálne čísla.

Ak použijete voľbu Symbol meny pred sumou, symbol meny sa bude zobrazovať pred číselnou sumou. Ak je voľba vypnutá, symbol sa bude zobrazovať za číslom.

Existuje päť spôsobov, ako sa dá zobrazovať znamienko pred peňažnou hodnotou:

- Zátvorky okolo spôsobí, že je hodnota zobrazená v zátvorkách.

- Pred peňažnou sumou znamená, že znamienko bude pred číslom sumy ale po znakoch označenia meny.

- Za peňažnou sumou znamená, že znamienko bude za číslom sumy ale pred znakmi označenia meny.

- Pred peniazmi znamená, že znamienko bude pred číslom sumy a aj pred znakmi označenia meny.

- Za peniazmi znamená, že znamienko bude za číslom sumy a aj za znakmi označenia meny.

### Dátum a čas

Táto záložka obsahuje voľby pre formát času, dlhý a krátky formát dátumu. Sú to formátovacie reťazce, ktoré ovládajú, ktoré časti a ako sa zobrazujú dátum a čas.

Okrem kódov, ktoré sú uvedené dole, sa všetky ostatné znaky vo formátovacom reťazci zobrazujú tak, ako sú. Špeciálne kódy sa skladajú zo znaku `%`, za ktorým je znak:

- Kódy pre formát času:

  - `HH` - Hodina v 24-hodinovom formáte, pomocou dvoch číslic (00 až 23).

  - `hH` - Hodina v 24-hodinovom formáte, pomocou jednej alebo dvoch číslic (0 až 23).

  - `PH` - Hodina v 12-hodinovom formáte, pomocou dvoch číslic (01 až 12).

  - `pH` - Hodina v 12-hodinovom formáte, pomocou jednej alebo dvoch číslic (1 až 12).

  - `MM` - Minúty pomocou dvoch číslic (00 až 59).

  - `SS` - Sekundy pomocou dvoch číslic (00 až 59).

  - `AMPM` - Text am alebo pm podľa hodiny. Hodí sa pre parametre `PH` alebo `pH`.

- Kódy pre formát dátumu:

  - `YYYY` - Rok pomocou štyroch číslic.

  - `YY` - Rok pomocou dvoch číslic.

  - `MM` - Mesiac pomocou dvoch číslic (01 až 12).

  - `mM` - Mesiac pomocou jednej alebo dvoch číslic (1 až 12).

  - `MONTH` - Meno mesiaca.

  - `SHORTMONTH` - Skrátené meno mesiaca.

  - `DD` - Deň pomocou dvoch číslic (01 až 31).

  - `dD` - Deň pomocou jednej alebo dvoch číslic (1 až 31).

  - `WEEKDAY` - Meno dňa v týždni.

  - `SHORTWEEKDAY` - Skrátené meno dňa v týždni.

Nakoniec je tu voľba Prvý deň v týždni, ktorá umožňuje vybrať, ktorým dňom začína týždeň vo vašej krajine.

### Iné

V zozname Formát papiera si môžete vybrať štandardný formát papiera.

Pre výber jednotiek merania použite rozbaľovací zoznam Jednotkový systém.

### Autor kapitoly

Túto kapitolu napísal Krishna Tateneni tateneni@pluto.njcc.com.

Pre &kde; 3.1 aktualizoval Michael McBride mpmcbride7@yahoo.com.

Preklad Stanislav Višňovský visnovsky@nenya.ms.mff.cuni.cz