Lauri
Watts
Stanislav
Višňovský

    visnovsky@nenya.ms.mff.cuni.cz

Preklad
2002-10-16
3.1
KDE
CSS
Stylesheet štýly
Prístupnosť

## Stylesheet štýly

### Úvod

Štýly CSS ovplyvňujú zobrazovanie stránok WWW. CSS znamená Cascading Style Sheets.

&kde; môže používať vlastný štýl založený na jednoduchom štandardnom nastavení a farebnej schéme, ktorú máte vybranú pre plochu. Dokonca si môžete vytvoriť štýl sami a &kde; ho môže potom používať. V oboch prípadoch používaný štýl nastavíte pomocou tohto modulu. Je určený hlavne pre definíciu možností pre prístupnosť, hlavne pre slabozrakých používateľov.

Vaše nastavenie bude mať vplyv na všetky aplikácie &kde;, ktoré používajú pre zobrazenie HTML súčasť &kde; nazvanú khtml. Napríklad to sú &kmail;, &khelpcenter; a samozrejme &konqueror;. Ostatné prehliadače, napríklad &Netscape; nebudú nijak ovplyvnené.

Tento modul obsahuje dve záložky, Všeobecné, kde si môžete vybrať použitý štýl, a Prispôsobiť, kde sa dá definovať vlastný štýl pre prístupnosť.

### Všeobecné

Táto záložka obsahuje tieto možnosti:

Použiť štandardný stylesheet

  &kde; bude používať štandardný štýl. Niektoré farby budú štandardne rovnaké, ako tie vo farebnej schéme vašej plochy. Väčšinu nastavení môžete jednoducho zmeniť podľa stránky, ktorú máte práve zobrazenú.

Použiť vlastný štýl

  &kde; bude používať štýl, ktorý ste sami vytvorili. Pomocou tlačidla pre prechádzanie môžete vybrať súbor so štýlom. CSS súbory majú obvykle príponu `.css`.

Použiť štýl pre prístupnosť definovaný v "Prispôsobiť"

  Použiť nastavenie podľa záložky Prispôsobiť. Povolenie tejto možnosti povolí zmenu volieb na záložke Prispôsobiť.

### Prispôsobiť

Tu si môžete nastaviť používateľský štýl. Možnosti, ktoré máte, predstavujú iba podmnožinu všetkého toho, čo sa v štýle dá nastaviť a sú vybrané tak, aby pomohli hlavne používateľom, ktorí majú problémy so zrakom, pri vytvorení štýlu vhodného pre čítanie webových stránok a dokumentácie &kde;.

Možnosti na tejto záložke sú vypnuté, ak ste nezvolili na predchddzajúcej záložke Použiť štýl pre prístupnosť definovaný v "Prispôsobiť".

#### Rodina písma

Základná rodina

  Vyberte si písmo pre základný text.

Použiť rovnakú rodinu pre všetky texty

  Ak použijete túto voľbu, rovnaké písmo sa použije pre všetky texty, bez ohľadu na nastavenie definované zobrazenou stránkou. To sa hodí pre stránky, ktoré používajú ozdobné alebo ťažko čitateľné písma pre nadpisy.

#### Veľkosť písma

Základná veľkosť písma

  Toto je štandardná veľkosť písma textu na stránke. Veľa serverov nastavuje svoje vlastné veľkosti relatívne k tejto hodnote pomocou larger alebo +1 pre zväčšenie textu a smaller alebo -1 pre vytvorenie textu malého.

  Veľa ľudí tvorí stránky na platformách, kde je štandardná veľkosť písma pre normálneho používateľa príliš veľká, takže pomocou tohto text často zmenšujú.

  Toto nastavenie umožňuje určiť vhodnú veľkosť pre štandardné písmo, takže relatívne veľkosti budú tiež dostatočne veľké.

  Nezabúdajte, že môžete pre &konqueror; nastaviť minimálnu veľkosť písma, ktorú môže použiť, takže žiadny text nebude príliš malý. Nastavenie je v module Prehliadač &konqueror; v &kcontrol;.

Použiť rovnakú veľkosť pre všetky elementy

  Ak povolíte túto voľbu, všetky texty budú mať vami určenú veľkosť bez ohľadu na definíciu stránky. Relatívne veľkosti spomenuté v predchádzajúcom texte a dokonca aj presne definované veľkosti písma budú predefinované pomocou tu vami definovanej veľkosti písma.

#### Farby

Čierne na bielom

  Pre veľa ľudí, ktorí majú problémy so zrakom, má najlepší kontrast čierny text na bielej obrazovke, takže sa najlepšie číta. Ak to pre vás platí, použite túto voľbu.

Biele na čiernom

  Na druhej strane, veľa ľudí zase preferuje opačné zobrazenie, biely text na čiernom pozadí, ktoré sa dá nastaviť touto voľbou.

Vlastné

  Ale existujú aj ľudia, pre ktorých nie je vhodné ani jedno z predchádzajúcich nastavení. V takom prípade si môžete vybrať vlastné farby pre Popredie a Pozadie.

Použiť rovnakú farbu pre všetky texty

  Veľa stránok používa inú, často kontrastnú, farbu pre nadpisy a podobné časti stránky. Ak vám to nerobí dobre, pomocou tejto voľby bude &kde; používať vyššie nastavené farby na všetky texty.

#### Obrázky

Zakázať obrázky

  Ak nechcete zobrazovať obrázky, môžete ich tu vypnúť.

Zakázať obrázky na pozadí

  Veľkým problémom pre ľudí so slabým zrakom je malý kontrast pozadia a textu. Preto si tu môžete, nezávisle od možnosti zobrazovať obrázky, vypnúť iba zobrazovanie pozadia stránok.

#### Náhľad

Tlačidlo Náhľad vám ukáže efekt vašeho nastavenia. Zobrazí sa okno obsahujúce niekoľko typov nadpisov tak, ako ste ich zobrazenie definovali v tomto module, a vetu zobrazenú ako štandardný text.

To by vám malo pomôcť presne si vyladiť štýl tak, aby sa vám čítalo naozaj dobre.

Pekné surfovanie!

### Autori kapitoly

Túto kapitolu napísala Lauri Watts lauri@kde.org

Preklad dokumentácie Stanislav Višňovský visnovsky@nenya.ms.mff.cuni.cz