Mark
Donohoe
Martin
Jones
Duncan
H.
Mike
McBride
Stanislav
Višňovský

    visnovsky@nenya.ms.mff.cuni.cz

Preklad
2002-10-12
3.01.00
KDE
KControl
pozadie
tapeta

## Pozadie

Modul pozadia umožňuje nastaviť farby a tapety pre pozadie vašej plochy.

Obsahuje 4 oblasti:

1. Oblasť výberu plochy.

2. Monitor náhľadu pozadia

3. Oblasť pre určenie farby pozadia

4. Oblasť pre výber obrázkov pre pozadie

Výber plochy

  Rozbaľovací zoznam Nastavenie pre plochu: sa používa pre výber plochy, ktorú chcete nastaviť. Môžete si vybrať jednotlivé plochy alebo výberom Všetky plochy použiť zmeny na všetky plochy.

Monitor náhľadu

  Toto je okno s náhľadom. Ukáže vám, aké pozadie môžete s týmto nastavením očakávať.

Farbenie

  Táto kapitola umožňuje vyplniť pozadie jednou alebo viacerými farbami.

  Ak sa chystáte použiť pre pozadie tapetu, môžete túto časť preskočiť.

  Najprv kliknite na voľbu Farby.

  Mali by ste si vybrať primárnu farbu pomocou tlačidla Farba č.1. Ďalej použite rozbaľovací zoznam Mód miešania. Máte tieto možnosti:

  Nemiešať

    V tomto móde si vyberiete jednu farbu (pomocou tlačidla Farba č.1) a tou bude celé pozadie vyplnené.

  Vzorka

    V tomto móde si vyberiete dve farby (pomocou oboch tlačidiel).

    Potom si vyberiete vzorku pomocou tlačidla Vybrať vzorku.... Objaví sa dialóg s možnosťou výberu vzorky. Jednoducho kliknite na požadovanú vzorku a stlačte OK. &kde; zobrazí vybranú vzorku pomocou farieb, ktoré ste si vybrali. Informácie o vzorkách nájdete v kapitole Pridávanie, odstraňovanie a úprava vzoriek.

  Horizontálne

    V tomto móde vyberiete dve farby (pomocou oboch tlačidiel). &kde; potom začne s farbou Farba č.1 na ľavom okraji obrazovky a postupne prejde do farby Farba č.2 na pravom okraji.

  Vertikálne

    V tomto móde vyberiete dve farby (pomocou oboch tlačidiel). &kde; potom začne s farbou Farba č.1 na hornom okraji obrazovky a postupne prejde do farby Farba č.2 na dolnom okraji.

  Pyramídovo

    V tomto móde vyberiete dve farby (pomocou oboch tlačidiel). &kde; potom začne s farbou Farba č.1 v každom rohu obrazovky a postupne prejde do farby Farba č.2 v strede obrazovky.

  Rúrový kríž

    V tomto móde vyberiete dve farby (pomocou oboch tlačidiel). &kde; potom začne s farbou Farba č.1 v každom rohu obrazovky a postupne prejde do farby Farba č.2 smerom do stredu obrazovky. Tvar tohto prechodu je iný ako pri pyramídovom prechode.

  Elipticky

    V tomto móde vyberiete dve farby (pomocou oboch tlačidiel). &kde; potom začne s farbou Farba č.2 v strede obrazovky a postupne prejde do farby Farba č.1 smerom od stredu k okrajom tak, aby vznikla elipsa.

Obrázky

  Táto záložka umožňuje načítať nad farebný prechod tapetu.

  Kým vyberiete obrázky, mali by ste určiť spôsob, ako sa budú umiestňovať na pozadie. Vyberte si režim zo zoznamu Umiestňovanie. Možnosti sú:

  V strede

    Obrázok bude v strede obrazovky bez zmeny jeho veľkosti. Farby pozadia budú všade tam, kde obrázok nebude.

  Dlaždicovať

    Obrázok sa bude opakovať pokým nevyplní celú plochu. Prvý obrázok bude v ľavom hornom rohu obrazovky a opakovať sa bude smerom dolu a doprava.

  Vystredene dlaždicovať

    Obrázok sa bude opakovať pokým nevyplní celú plochu. Prvý obrázok bude v strede obrazovky a opakovať sa bude smerom k okrajom hore, dolu, doľava a doprava.

  Vystredene maximalizovať

    Obrázok bude umiestnený do stredu obrazovky a roztiahnutý na celú plochu, ale pomer jeho strán sa nebude meniť. Dostanete obrázok, ktorý nebude skreslený.

  Vystredene maximalizovať

    Obrázok bude umiestnený do stredu obrazovky a roztiahnutý na celú plochu, ale pomer jeho strán sa nebude meniť. Dostanete obrázok, ktorý nebude skreslený. Ak zostane nejaký nevyužitý priestor, obrázok sa bude opakovať.

  Škálovať

    Obrázok bude roztiahnutý na veľkosť obrazovky tak, aby dosiahol do všetkých štyroch rohov.

  Ak máte viac obrázkov v zozname, možno si budete chcieť jeden z nich vybrať. Kliknite na jeho meno.

  Zobrazenie tapety vyžaduje, aby bola celá v pamäti. Ak máte málo pamäti, doporučujeme použiť malý dlaždicovaný obrázok, alebo nepoužívať tapetu vôbec.

  Roztiahnutie alebo centrovanie malej tapety vyžaduje, aby bol v pamäti obrázok vo veľkosti celej obrazovky.

  Rozbaľovací zoznam Miešanie: obsahuje možnosti pre vytvorenie hladkého prechodu z tapety do pozadia.

  Miešanie obsahuje tieto dve časti:

  1. Rozbaľovací zoznam možností pre výber módu miešania. Veľa módov je podobných módom pre farebné prechody. Vyberte si mód zo zoznamu a jeho efekt uvidíte v náhľade.

  2. Posuvník Váha upravuje miešanie. Výsledky si môžete pozrieť v náhľade.

### Pridanie obrázku pozadia

Nový obrázok do zoznamu pridáte stlačením Pridať obrázok.... Zobrazí sa dialóg, kde môžete vybrať súbor s obrázkom. Potom stlačte OK.

Obrázok je pridaný na koniec zoznamu.

### Odstránenie obrázku pozadia

Obrázok zo zoznamu odstránite kliknutím na meno jeho súboru a stlačením Odstrániť obrázok.

Obrázok je odstránený zo zoznamu.

### Sekvenčné a náhodné pozadia

&kde; môže automaticky meniť tapety po danej dobe. Zadáte zoznam obrázkov, ktoré chcete meniť a či má byť poradie náhodné alebo presne definované.

Aby &kde; automaticky menilo tapety, najprv musíte nastaviť rozloženie tapiet v zozname Umiestnenie.

Teraz vytvorte zoznam obrázkov, ktoré chcete meniť. To urobíte Pridaním a Odstránením obrázkov zo zoznamu. Keď je zoznam hotový, rozbaľovací zoznam Prepínať obrázok každých: bude aktívny. Zadajte počet minút medzi prepnutím obrázka. Môžete použiť hodnotu od 1 minúty až po 1440 minút (24 hodín).

Teraz vyberte v rozbaľovacom zozname Poradie obrázkov:, či chcete náhodné poradie, alebo zobrazovať v poradí definovanom v zozname nižšie.

Kliknutím na OK uložíte zmeny a tlačidlom Zrušiť dialóg opustíte a žiadne zmeny sa neuložia.

### Pridávanie, odstraňovanie a úprava vzoriek

Vzorka je súbor s obrázkov, ktorý &kde; použije ako šablónu pre kreslenie vašeho pozadia. Obrázok určuje tvary, ale &kde; farby. &kde; 2.2 obsahuje niekoľko vzoriek, ale samozrejme si môžete pridať svoje vlastné nové vzorky.

Vzorku použijete výberom módu Vzorka v záložke zozname Mód miešania.

Potom stlačte Vybrať vzorku....

Zobrazí sa dialóg, ktorý obsahuje zoznam vzoriek a tri tlačidlá Pridať, Odstrániť a Upraviť.

Pred menami niektorých vzoriek je malá zemeguľa. To označuje vzorky, ktoré sú systémové a sú dostupné každému. Vzorky bez tohto obrázku sú používateľské vzorky a ostatný používatelia ich nemajú k dispozícii.

Ak je vzorka už v zozname, jednoducho na ňu kliknite a stlačte OK.

Pridanie vzorky do zoznamu

Ak stlačíte tlačidlo Pridať, objaví sa ďalší dialóg, obsahujúci tri polia:

- Textové pole Meno. To bude popisné meno pre novú vzorku.

- Textové pole Poznámka. Obsahuje vysvetľujúci komentár. Sem sa hodí zadať meno tvorcu, dátum vytvorenia apod.

- Textové pole Obrázok spolu s tlačidlom Prechádzať. Meno súboru pre vzorku môžete priamo zadať do poľa alebo ho nájsť graficky pomocou tlačidla Prechádzať. Obrázky sú obvykle súbory vo formáte JPEG.

  Keď ste vybrali súbor, môžete stlačiť OK pre vytvorenie novej vzorky podľa zadaných údajov, alebo môžete použiť Zrušiť pre zatvorenie dialógu bez vytvorenia novej vzorky.

Vaša nová vzorka by sa mala objaviť v zozname.

Vzorku zo zoznamu odstránite tlačidlom Odstrániť. Najprv ju vyberte kliknutím myši a potom stlačte tlačidlo. &kde; sa vás opýta, či chcete vzorku naozaj odstrániť. Stlačte Áno. Ak ste si to rozmysleli, stlačte Nie a vzorka nebude odstránená.

Odstránením vzorky neodstránite súbor obrázku, ktorým bola vzorka definovaná.

Iba administrátor môže odstrániť systémové vzorky, takže ak ste žiadnu nevytvorili, ani žiadnu nemôžete odstrániť.

Vzorku zmeníte tak, že ju vyberiete kliknutím a stlačíte Upraviť. Budete môcť zmeniť parametre vzorky. Kliknutím na OK uložíte zmeny, pomocou Zrušiť zmeny zahodíte.

### Použitie externých programov pre generovanie pozadia

Aby bolo pozadie plochy &kde; určované pomocou externého programu, vyberte mód Program v časti Farby. Aby ste mohli program nastaviť, stlačte tlačidlo Nastaviť program pre pozadie.

Zobrazí sa dialóg, kde môžete zadať jeden alebo viacero programov, určiť ich nastavenie, čas aktualizácie apod.

To, ako sa používajú externé programy pre zmenu pozadia, je mimo rámec tohto manuálu.

### Pokročilé možnosti

Pod monitorom náhľadu je tlačidlo Pokročilé možnosti....

Kliknutím na toto tlačidlo sa zobrazí dialóg. Ak použijete Obmedziť vyrovnávaciu pamäť pre obrázok, môžete určiť, koľko maximálne pamäti bude &kde; používať pre ukladanie informácií o obrázku. Štandardné nastavenie je obvykle najlepšie.

### Autor kapitoly

Mike McBride mpmcbride7@yahoo.com, Mark Donohoe, Martin Jones mjones@kde.org, Duncan H.

Preklad dokumentácie Stanislav Višňovský visnovsky@nenya.ms.mff.cuni.cz