# Manuál pre &kicker;

Dirk
Doerflinger

    ddoerflinger@web.de

Stanislav
Višňovský

    visnovsky@nenya.ms.mff.cuni.cz

Preklad
2001
2002
Dirk Doerflinger
&FDLNotice;
2002-03-01
3.00.00

&kicker; je panel pre spúšťanie aplikácií v &kde; a poskytuje aj užitočné applety a rozšírenia. Obvykle je na spodnom okraji plochy.

KDE
Kicker
kdebase
panel
aplikácia
spúšťanie

## Úvod

&kicker; je panel pre spúšťanie aplikácií v prostredí KDE. Okrem menu K, odkiaľ môžete spúšťať aplikácie, &kicker; poskytuje aj spúšťanie applety, ako je stránkovač, panel úloh alebo hodiny a rozšírenia, ako sú potomkovia panelu.

&kicker; sa obvykle nachádza na spodnej časti plochy, ale môžete ho presunúť na ľubovoľný okraj. Problémy a požiadavky na vylepšenia posielajte do konferencií &kde;.

## Použitie &kicker;

Takto vyzerá panel po novej inštalácií &kde; za predpokladu, že ste preskočili úvodný KPersonalizer. Ak používate nižšie rozlíšenie, niektoré ikony sa nemusia okamžite zobraziť. Preto sme rozdelili zachytenú obrazovku na dve časti.

Toto je obrázok ľavej strany panelu &kicker;
Obrázok ľavej strany

Toto je obrázok ľavej strany panelu &kicker;

A tu je pravá strana
Obrázok pravej strany

A tu je pravá strana

Samozrejme, toto je iba jeden zo spôsobov, ako môže byť &kicker; zobrazený. Existuje veľa možností, ako ho nastaviť.

### Rýchly prehľad pre nových používateľov &kde;

Ak už máte skúsenosti s podobnými panelami, kľudne môžete túto kapitolu preskočiť a začať čítať Základy &kicker;.

&kicker; sa hlavne používa na spúšťanie aplikácií. To sa robí kliknutím na ikony, buď v paneli alebo z menu K. &kicker; ale zobrazuje aj nejaké ďalšie veci.

Ak sa pozriete na obrázok hore, zľava doprava uvidíte:

Menu K

  Používa sa na spúšťanie aplikácií a obsahuje aj niekoľko iných užitočných funkcií. Informácie nájdete v kapitole Menu K.

Ikony pre štart aplikácií

  Toto sú ikony pre niektoré často používané aplikácie. Môžete ich presúvať, odstraňovať alebo pridávať nové. Niektoré majú špeciálny zmysel, ktorý je popísaný v kapitole Základy &kicker;. Ak umiestnite myš nad ikonu a počkáte, zobrazí sa meno a popis aplikácie. Musíte to ale nastaviť v Dialóg Nastavenie.

Applet Stránkovač

  Toto je malý pohľad na vaše virtuálne plochy. Kliknutím na niektorú časť aktivujete danú plochu. Podrobnosti sú v kapitole Applety.

Panel úloh

  Všetky bežiace aplikácie sú zobrazené ako tlačidlá v paneli úloh. Kliknutím na takéto tlačidlo zobrazí aplikáciu v popredí. Ak už tam bola, minimalizuje sa do ikony. Podrobnosti nájdete v kapitole Applety.

Uzamknúť/Odhlásiť

  Tento applet má dve malé tlačidlá. Tlačidlo so zámkom uzamkne obrazovku. Používa sa, ak potrebujete odísť a nechcete, aby nikto iný videl alebo použil vaše prostredie &kde;. Druhé tlačidlo pod ním vás odhlási z &kde; a ukončí X-server.

Systémová lišta

  Systémová lišta dokáže pohltiť niektoré typy aplikácií, ako napríklad &klipper;. Môžu v nej byť aj ďalšie užitočné aplikácie. Skúste na ne kliknúť ľavým alebo pravým tlačidlom myši a uvidíte, čo sa stane.

Hodiny

  Applet Hodiny funguje ako... malé užitočné hodiny. Majú niekoľko rôznych štýlov, informácie o nich nájdete v kapitole applety.

Tlačidlo skryť

  Toto tlačidlo skryje &kicker;, takže získate viac miesta na obrazovke. Ak &kicker; takto skryjete, zostane na obrazovke iba tlačidlo skryť, aby ste si ho mohli zase zobraziť celý.

Až doteraz sme popisovali &kicker; tak, ako vyzerá po prvom štarte. Môžete si ho ale rôznymi spôsobmi upraviť a pridať napríklad nové applety. Existujú dokonca aj jeho rozšírenia, napríklad samostatný ďalší panel. Detaily nájdete v kapitolách Základy &kicker;, Applety a Rozšírenia.

## Základy &kicker;

### Všeobecné použitie

Ako sme už spomenuli, do panelu &kicker; môžete pridať veľa rôznych vecí. Táto kapitola je o tom, ako pomocou panelu spúšťať aplikácie, prehliadať priečinky a pridávať rôzne applety a rozšírenia. Veľa z týchto funkcií je dostupných z kontextového menu alebo z menu Nastaviť panel v menu K.

#### Pridanie aplikácií

Aplikáciu do &kicker; pridáte jedným z týchto spôsobov:

Ťahaj a pusť

  Jednoducho pretiahnite myšou súbor z &konqueror; do &kicker; a je to. Funguje to aj z menu K. Môžete zmeniť aj atribúty, ako sú dodatočné parametre príkazového riadku alebo ikona. Stačí kliknúť pravým tlačidlom myši a vybrať Vlastnosti z kontextového menu.

Použitie kontextového menu pre pridanie aplikácie &kde;

  Kliknite pravým tlačidlom myši na voľnej ploche panelu &kicker; a vyberte Pridať Tlačidlo. Potom si môžete vybrať aplikáciu, ktorú chcete pridať na miesto, kde ste klikli.

Použitie kontextového menu pre pridanie inej aplikácie než pre &kde;

  Iné aplikácie (nie pre &kde;) sú napríklad xosview alebo xemacs.

  Kliknite pravým tlačidlom myši na voľnej ploche panelu &kicker; a vyberte Pridať Nie-KDE aplikácia. Potom vyberte aplikáciu, ktorú chcete pridať. V zobrazenom okne môžete pridať ďalšie parametre príkazového riadku, či sa má aplikácia spustiť z terminálu a vybrať ikonu stlačením ozubeného kolieska Ak si nevyberiete inú ikonu, použije sa toto koliesko.

Aplikácie môžete presúvať alebo odstrániť pomocou pravého tlačidla myši a výberom Presunúť alebo Odstrániť. Ikonu môžete presunúť aj kliknutím stredným tlačidlom myši. Ďalším spôsobom, ako odstrániť aplikáciu, je kliknúť pravým tlačidlom myši na voľnom mieste na paneli a vybrať Odstrániť, Tlačidlo a potom aplikáciu, ktorú chcete odstrániť.

#### Pridanie priečinkov

Priečinky pridáte jednoducho ťahaním priečinku na voľné miesto na paneli. Rýchle prehliadače môžete pridať aj z kontextového menu alebo menu K.

V paneli môžete mať priečinok pridaný dvoma spôsobmi, ktoré si môžete vybrať v momente, keď pustíte položku na panel. Ak toto menu zrušíte, použije sa URL správcu súborov.

Pridať ako &URL; pre správcu súborov

  Toto pridá odkaz na vybraný priečinok. Po kliknutí na túto ikonu sa spustí &konqueror; zobrazujúci obsah tohto priečinku.

Pridať ako Rýchly prehliadač

  Ak takto pridáte priečinok, bude zobrazený ako podmenu &kicker;. Toto podmenu obsahuje Otvoriť v správcovi súborov, čo je to isté ako &URL; pre správcu súborov, a Otvoriť v termináli, čo spustí terminál a nastaví jeho pracovnú cestu na tento priečinok. V podmenu je aj obsah priečinku. Podpriečinky sú zobrazené ako ďalšie podmenu, rovnaké ako v rýchlom prehliadači. Maximálny počet zobrazených položiek sa nastavuje v dialógu Nastavenia. Rýchle prehliadače môžete pridať aj pomoocu kontextového menu &kicker; výberom Pridať Špeciálne tlačidlo.

Obidva druhy priečinkov môžete presúvať a odstrániť pravým tlačidlom myši pomocou Presunúť alebo Odstrániť. Pomocou stredného tlačidla môžete ikonu presúvať. Ďalším spôsobom, ako odstrániť aplikáciu, je kliknúť pravým tlačidlom myši na voľnom mieste na paneli a vybrať Odstrániť, Tlačidlo a potom priečinok, ktorý chcete odstrániť.

&URL; správcu súborov môžete nastaviť z kontextového menu, rovnako ako iný priečinok kdekoľvek v &kde;.

#### Špeciálne ikony

Niektoré ikony v &kicker; majú špeciálny význam. Pridať ich môžete pomocou podmenu Pridať Špeciálne tlačidlo v kontextovom menu.

Ikona menu K

  Ikona menu K je jedna z najdôležitejších ikon v paneli &kicker;. Ako ste už asi uhádli, zobrazí menu K, o ktorom sa viac dozviete v kapitole Menu K.

Zoznam okien

  Kliknutím na túto ikonu zobrazíte Zoznam okien. Jeho prvá položka, Prehľadne usporiadať okná, sa pokúsi presunúť okná na aktívnej ploche tak, aby ste ich videli čo najviac.

  Kaskádovať okná umiestni všetky okná na aktívnej ploche jedno cez druhé tak, že najnovšie je hore a ostatné sú utriedené podľa doby, kedy boli naposledy použité.

  Pod týmito položkami je zoznam všetkých momentálne bežiacich aplikácií zoskupených podľa plôch, na ktorých práve bežia. Kliknutím na meno plochy sa na ňu prepnete, kliknutím na aplikáciu ju aktivujete.

Ikona záložiek

  Ikona Záložky poskytuje rýchly prístup k vašim záložkám. Sú zobrazené rovnako, ako v menu Záložky v okne &konqueror;. Kliknutím na záložku v menu spustíte &konqueror; s URL záložky.

Ikona súčasných dokumentov

  Toto menu zobrazuje naposledy použité dokumenty (funguje momentálne iba s aplikáciami určenými pre &kde;). Výberom Vyčistiť históriu všetky položky odstránite, čo sa môže hodiť, ak nechcete, aby váš zoznam niekto videl.

Ikona pre prístup na plochu

  Ikona Ukázať plochu umožňuje rýchly prístup k všetkým veciam na vašej ploche minimalizáciou všetkých otvorených aplikácií. Ak na ňu kliknete, prepne sa a zobrazí vám čistú plochu. Ikona zostane stlačená, kým na ňu znovu nekliknete, čím obnovíte minimalizované aplikácie, alebo neaktivujete aplikáciu z panelu úloh.

Položka pre Rýchly prehliadač

  Pridaním ikony Rýchly prehliadačzobrazíte dialóg, kde môžete vybrať cestu a ikonu, ktorá sa zobrazí ako Menu Rýchly prehliadač, o ktorom sa viac dozviete v kapitole Pridanie priečinkov.

Aplikácia mimo KDE

  Pridať nie-KDE aplikáciu umožňuje pridať aplikáciu, ktorá nie je v menu K. Informácie o týchto aplikáciách nájdete v kapitole Pridanie aplikácií.

Ikona terminálových sedení

  Táto ikona poskytuje prístup k často používaným štýlom terminálu: jednoducho na ňu kliknite a spustí sa normálna konzola, ak tlačidlo podržíte, zobrazí sa zoznam, ktorý ponúka &konsole; po stlačení tlačidla Nový.

Ikona Tlačový systém

  Táto ikona poskytuje priamy prístup k tlačovému systému &kde;. Kliknutím ľavým tlačidlom myši na ikonu zobrazíte menu, ktoré obsahuje:

  - Pridať tlačiareň...: Týmto spustíte Sprievodcu pridaním tlačiarne &kde;, ktorý umožňuje jednoducho pridať do systému novú tlačiareň.

  - Nastavenie tlače KDE. Táto položka otvorí dialóg pre nastavenie tlače KDE.

  - Nastaviť server

  - Správca tlače. Táto položka spustí správcu tlače &kde;.

  - Prehliadač tlače (&konqueror;). Táto položka spustí &konqueror; s IO klientom `print:/` pre prehliadanie všetkých druhov tlačiarní.

  - Tlačiť súbor.... Táto položka otvorí dialóg, kde môžete jednoducho vytlačiť jeden alebo viac súborov.

#### Odstránenie ikon ľubovoľného druhu

Kliknutím pravým tlačidlom myši na ikonu, nezávisí na tom, či je to ikona pre aplikáciu, priečinok alebo špeciálna ikona, alebo kliknutím na malú šípku vľavo, a výberom Odstrániť z kontextového menu túto ikonu odstráni.

Iný spôsob ostránenia ikon je kliknúť pravým tlačidlom myši na voľnom mieste na a výberom Odstrániť, Tlačidlo alebo Špeciálne tlačidlo. Z podmenu si môžete vybrať, ktoré tlačidlo chcete odstrániť.

Uvedomte si, že odstránenie ikony z panelu &kicker; neodstráni aplikáciu z disku!

#### Pridávanie appletov

&kicker; poskytuje niekoľko štandardných appletov, ako je panel úloh alebo mini stránkovač. Môžete ich pridať z podmenu Nastaviť panel z menu K, alebo z kontextového menu výberom Pridať Applet.

Applety presuniete ťahaním za ich ovládaciu plochu pomocou ľavého tlačidla myši, alebo stredným tlačidlom alebo výberom Presunúť z kontextového menu.

O appletoch sa dozviete viac v kapitole Applety.

#### Odstránenie appletov

Applety môžete odstrániť pomocou Odstrániť z kontextového menu, ktoré vyvoláte kliknutím pravým tlačidlom myši na ovládacej oblasti appletu (vľavo alebo hore na applete) alebo pre niektoré applety kdekoľvek nad nimi. Rovnaké menu získate kliknutím na malú šipku vľavo.

#### Pridávanie rozšírení

Do &kicker; môžete aj pridávať externé rozšírenia, napríklad externý panel úloh alebo aplikácie pre WindowMaker, KasBar, čo je ikonový panel úloh a dokonca panely-potomkov, ktoré sa chovajú ako nové panely &kicker;.

Všetky rozšírenia môžete presunúť na ľubovoľný okraj obrazovky pomocou ťahania ľavým tlačidlom myši za malú ovládaciu oblasť vľavo alebo hore na rozšírení. Ovládacia oblasť sa používa na skrytie rozšírenia. Potomkov panelu môžete aj ťahať pomocou ľavého tlačidla myši aj za prázdne miesto.

Viac o rozšíreniach nájdete v kapitole Rozšírenia.

#### Odstránenie rozšírení

Rozšírenia odstránite kliknutím na Odstrániť v ich kontextovom menu.

### Nastavenie tlačidiel aplikácií

Každý spúšťač aplikácií môžete nastaviť pomocou jeho kontextového menu. Aplikácie a priečinky majú obvykle rovnaké možnosti nastavenia ako v &konqueror;. Iba aplikácie, ktoré sú v menu K (pre pokročilých používateľov: tie, ktoré majú súbor `*.desktop`v priečinku `applnk`) majú špeciálny typ dialógu nastavenia.

#### Záložka Všeobecné

Tu sú zobrazené niektoré informácie o odkaze na aplikáciu. Môžete tu vybrať ikonu stlačením tlačidla ikony a zmeniť meno súboru odkazu. To sa hodí, ak chcete, aby sa ikona v paneli chovala inak ako ikona v menu K.

#### Záložka Práva

Tu môžete nastaviť práva pre súbor s odkazom. Prosím, prečítajte si manuál alebo príručku k vášmu operačnému systému informácie o právach k súborom.

#### Záložka Vykonať

Tu môžete nastaviť chovanie aplikácie pri jej spustení.

Príkaz

  Obvykle tu je iba meno programu, ktorý sa má spustiť pri kliknutí na ikonu. Pomocou tlačidla Prechádzať môžete vybrať iný program, alebo upraviť parametre príkazového riadka pre aplikáciu.

Vloženie panelu

  Táto funkcia ešte nie je implementovaná.

Spustiť v termináli

  Ak je táto voľba zapnutá, aplikácia sa spustí v okne terminálu. Môžete si zadať aj špeciálne možnosti pre tento terminál.

Spustiť ako iný používateľ

  Ak použijete túto voľbu, aplikácia sa spustí s právami používateľa, ktorého zadáte do poľa Meno používateľa. Pri spustení aplikácie musíte zadať heslo pre tohto používateľa. Táto voľba sa hodí, ak chcete niektoré aplikácie spustiť ako administrátor.

#### Záložka Aplikácia

Ak ste nastavili meno a komentár, budú tieto informácie zobrazené ako rady pre ikonu v štýle Meno - Komentár.

V časti Typy súborov môžete určiť, ktoré typy súborov táto aplikácia dokáže spracovať. podrobnosti nájdete v manuáli pre &konqueror;.

## Nastavenie &kicker;

Táto kapitola popisuje, ako môžete nastaviť &kicker;. Obsahuje iba nastavenie samotného panelu &kicker;, nastavenia appletov nájdete v kapitolách pre jednotlivé applety.

Nastavenie môžete zmeniť buď položkou Nastavenia v kontextovom menu alebo v podmenu Nastaviť panel v menu K alebo v &kcontrol; v module Vzhľad.

Prosím, uvedomte si, že nastavenie v záložkách Všeobecné a Vzhľad ovplyvňujú iba hlavný panel, chovanie rozšírení na nastavuje v záložke Rozšírenia.

### Časť Panel

#### Všeobecné

V záložke Všeobecné môžete nastaviť niektoré základné funkcie &kde; panelu (čiže funkcií, ktoré poskytujú aj iné panely, neskôr sa dostaneme k zaujímavejším funkciám).

V rámci Umiestnenie panelu môžete určiť, na ktorom okraji obrazovky chcete panel mať. Uvedomte si, že priestor je využitý lepšie v prípade, že je panel horizontálny, čiže hore alebo dole, než vertikálny. Ak sa chcete hrať s pozíciou panelu, je jednoduchšie ho ťahať pomocou myši od jedného okraja k druhému.

Skupina Zarovnanie umožňuje definovať, kde bude &kicker; umiestnený v prípade, že jeho veľkosť je menej ako 100%. To je možné ťahaním ľavým tlačidlom myši na miesto, kde ho chcete mať.

Štýl panelu môže byť drobný, malý, stredný alebo veľký. V závislosti na appletoch, ktoré používate, si vyberte veľkosť, pretože pre niektoré applety sa hodí iná. Veľkosť panelu môžete zmeniť aj ťahaním ľavým tlačidlom myši jeho horného okraja (ak máte &kicker; v spodnej časti obrazovky). Ak to urobíte, štýl panelu sa prepne na Vlastný.

Uvedomte si, že ručné prepnutie na Vlastný nemá žiadny efekt a že nemusíte najprv použiť toto nastavenie aby ste mohli meniť veľkosť ručne.

Niektorí používatelia nechcú, aby &kicker; zaberal celú šírku alebo výšku obrazovky. Posuvník Použiť toľkoto percent z šírky/výšky plochy: zmení toto chovanie. Ak znížite počet percent, &kicker; sa buď zobrazí zarovnaný vľavo alebo hore s okrajom obrazovky. Použitím Roztiahnuť na požadovanú veľkosť zaistíte, že &kicker; bude vždy aspoň tak veľký, koľko treba pre zobrazenie všetkých ikon a appletov.

#### Skrývanie

V závislosti na rozlíšení vašej obrazovky sa vám môže zdať, že panel zaberá na obrazovke príliš veľa miesta. Preto panel ponúka funkciu automatického skrývania. Ak ju zapnete, panel sa skryje v prípade, že nad ním za danú dobu nie je kurzor myši. Ak posuniete kurzor myši k okraju obrazovky, kde je panel, znovu sa objaví. Túto funkciu zapnete pomocou voľby Povoliť automatické skrývanie v rámci Automaticky skrývať. Dobu, po ktorej sa panel skryje, môžete nastaviť posuvníkom Pauza v sekundách. Voľba Zobraziť panel pri prepínaní plôch zaručí, že sa pri výbere novej plochy panel zobrazí. Ak panel obsahuje príliš veľa ikona a appletov, zobrazia sa dve malé tlačidlá pre posun celého panelu.

Ak sú povolené skrývacie tlačidlá panelu, uvidíte na oboch stranách panelu tlačidlá so šipkami smerujúcimi k okraju obrazovky. Ak na niektoré z nich kliknete, panel sa zasunie v danom smere. Potom na obrazovke zostane iba tlačidlo v rohu, ktorým panel môžete zase vysunúť. Zvoľte si, kde chcete, aby sa skrývacie tlačidlá zobrazovali. Pomocou posuvníka môžete nastaviť ich šírku.

Pomocou Animácia ručného skrývania (pre skrývacie tlačidlá) a Animácia automatického skrývania (pre automatické skrývanie) môžete nastaviť, či sa bude panel pomaly zasúvať alebo jednoducho zmizne. Povoliť pomalé skrývanie môžete pomocou volieb Povoliť a posuvníkmi môžete nastaviť rýchlosť animácie.

#### Vzhľad

Záložka Vzhľad nastavuje celkový vzhľad panelu.

Panel &kde; podporuje takzvané dlaždicové tlačidlá. To znamená, že tlačidlá na paneli môžu mať nastaviteľný obrázok pozadia. Aby sa dlaždice zobrazovali, povoľte Povoliť dlaždice v záložke Vzhľad. Potom si môžete nastaviť dlaždice pre jednotlivé typy tlačidiel.

Pre každý typ tlačidla môžete určiť, či sa majú dlaždice používať pomocou Povolené. Ak sú dlaždice povolené pre daný typ tlačidla, môžete určiť v rozbaľovacom zozname dlaždicu a vpravo uvidíte náhľad.

Typy tlačidiel sú:

Dlaždice K-menu

  Ikona pre Menu K bude zobrazená ako dlaždica

Dlaždice navigátora disku

  Ikony pre Rýchly prehliadač budú zobrazené ako dlaždice

Dlaždice tlačidiel aplikácií

  Ikony, ktoré spustia aplikácie budú zobrazené ako dlaždice

Dlaždice tlačidiel ostatných aplikácií

  Ikony pre ostatné aplikácie budú zobrazené ako dlaždice

Dlaždice zoznamu okien

  Ikona Zoznam okien bude zobrazená ako dlaždica

Dlaždice tlačidiel pracovných plôch

  Ikona Ukázať plochu bude zobrazená ako dlaždica

Pomocou voľby Povoliť zväčšovanie ikon zapnete efekt, kde ikony &kicker; sa pri ukázaní kurzorom myši zväčšia. Tento efekt sa neuplatní, ak je veľkosť &kicker; väčšia ako stredná.

Ak je zapnutá Zobraziť rady, po chvíli, keď je kurzor myši nad ikonou, sa zobrazí krátky popis.

Obrázok na pozadí je obrázok, ktorým sa kreslí pozadie panelu, podobne ako sa kreslí pozadie plochy. Zapnete ho voľbou Povoliť obrázok na pozadí. Potom môžete zadať meno súboru s obrázkom, alebo stlačte tlačidlo Prechádzať a nájdite súbor. Vpravo uvidíte náhľad pozadia.

#### Menu

V záložke Menu môžete nastaviť chovanie menu. Ovplyvňuje menu K, ktoré sa používa na spúšťanie aplikácií, menu prehliadačov používaných pre prístup k priečinkom a ostatné menu, ako je menu súčasných dokumentov.

Rám Vzhľad K menu poskytuje nastavenie funkcií menu K. Zobraziť podmenu "Záložky" a Zobraziť podmenu "Súčasné dokumenty" povolia zobrazenie vašich záložiek konqueror a dokumentov, ktoré ste naposledy otvorili pomocou aplikácie &kde;. Voľba Zobraziť podmenu "Rýchly prehliadač" povolí zobrazenie menu prehliadačov. Zapnutím Zobraziť bočný obrázok zobrazíte na ľavej strane menu K ozdobný okraj v podobe obrázku. Ak je zapnuté Detailné položky menu, menu K zobrazí vedľa mena aplikácie jej krátky popis.

V Rozloženie menu K môžete definovať ako sa majú zobraziť dynamické menu v menu K presunom z Dostupné menu do Vybrané menu pomocou <<. Odstrániť ich môžete rovnako pomocou tlačidla >>.

Rámec Menu prehliadača nastavuje, či bude menu prehliadača v paneli zobrazovať skryté súbory (na systéme Unix sú skryté tie súbory, ktoré začínajú na bodku) a koľko maximálne má jedno menu obsahovať súborov. Druhá možnosť sa hodí, ak máte malé rozlíšenie obrazovky a prehliadač by vám rýchlo zaplnil celú obrazovku pre priečinky, ktoré obsahujú veľa súborov.

Časť pre rýchle spustenie v menu K poskytuje rýchly prístup k programom, ktoré najčastejšie alebo ste naposledy použili. Pomocou rámu Časť "Rýchle spustenie" obsahuje môžete vybrať, či chcete zobrazovať najčastejšie používané programy, alebo naposledy použité. Pomocou Maximálny počet položiek "Rýchle spustenie" môžete nastaviť, koľko programov si má táto časť menu pamätať.

#### Applety

Applety sú malé moduly, ktoré rozširujú funkcie panelu. &kde; niekoľko appletov obsahuje, ale môžete si sami ďalšie pridávať.

Applety panelu je možné spustiť dvoma spôsobmi: interne alebo externe. Preferovaný spôsob je interne, ale ten môže spôsobiť problémy so stabilitou a bezpečnosťou pri použití zle naprogramovaných appletov. Preto môžete applety označiť ako dôveryhodné. Panel potom môžete nastaviť tak, aby dôveryhodné applety používal inak ako tie ostatné. Máte tieto možnosti:

- Vnútorne zaviesť len dôveryhodné aplety: Všetky applety neoznačené ako dôveryhodné budú načítané pomocou externej aplikácie.

- Vnútorne zaviesť štartovacie konfiguračné aplety: Applety známe pri spúšťaní &kde; budú načítané interne, ostatné pomocou externej aplikácie.

- Všetky aplety zaviesť vnútorne: Všetky applety budú načítané interne, bez ohľadu na ich dôveryhodnosť.

Z dôvodu stability a bezpečnosti doporučujeme používať jednu z dvoch prvých možností a označiť ako 'dôveryhodné' applety tie, ktoré sú dodávané priamo so základnými balíkmi &kde;.

Presunom appletov medzi zoznamami zmeníte ich stav na dôveryhodné a nedôveryhodné. Skúste si vybrať dôveryhodný applet z ich zoznamu a stlačte tlačidlo >>. Tým presuniete applet do druhého zoznamu a stane sa nedôveryhodným. Medzi dôveryhodné applet presuniete tlačidlom <<.

#### Rozšírenia

V tejto časti môžete zmeniť chovanie pre . Jednoducho vyberte rozšírenie (napríklad Potomok) zo zoznamu vľavo a upravte jeho nastavenie. e veľmi podobné záložkám a .

Skupina Umiestnenie panelu nastavuje miesto pre vybrané rozšírenie. Ak použijete Povoliť automatické skrývanie, rozšírenie sa po danej dobe automaticky skryje. Dobu nastavuje posuvník Pauza v sekundách. Zapnutím Zobraziť panel pri prepínaní plôch zobrazí rozšírenie pri zmene plochy.

Pomocou volieb v skupine Skrývacie tlačidlá môžete vybrať, ktoré tlačidlá bude rozšírenie mať. Posuvník Veľkosť skrývacích tlačidiel nastavuje ich veľkosť.

### Časť Panel úloh

Táto časť mení nastavenie panelu úloh. Zmeny ovplyvňuje externý panel úloh a aj applety pre panel úloh v &kicker; alebo v potomkoch.

Zobraziť všetky okná

  Ak je táto voľba použitá, panel úloh bude zobrazovať všetky bežiace aplikácie z každej plochy. Inak sú zobrazené iba aplikácie na aktuálnej ploche.

Zobraziť tlačidlo pre zoznam okien

  Zapnutím tejto voľby zobrazíte malé tlačidlo so zoznamom okien.

Podobné úlohy dohromady

  Toto je nová funkcia uvedená v &kde; 2.2. Ak je použitá voľba Podobné úlohy dohromady, niekoľko inštancií rovnakej aplikácie bude zahrnutých do jedného tlačidla v paneli úloh.

  Akcie myši pre tlačidlá panelu úloh môžete definovať pomocou nastavenia Akcie. Každá akcia môže byť jednou z:

  Zobraziť zoznam úloh

    Kliknutím myšou sa zobrazí menu so všetkými úlohami v skupine. Ak kliknete na položku menu, odpovedajúca aplikácia sa stane aktívnou.

  Zobraziť menu operácií

    Kliknutím myšou sa zobrazí menu so všetkými aplikáciami v skupine, kde každá z nich má svoje menu okna ako podmenu spolu s niektorými ďalšími možnosťami, ako je Zavrieť všetky, ktorá zavrie všetky aplikácie skupiny, Všetky na plochu, ktorá určuje plochu, kde budú všetky aplikácie a Maximalizovať všetky, Minimalizovať všetky a Obnoviť všetky.

  Prepínať medzi oknami

    Ak je táto voľba použitá, každé kliknutie na tlačidlo zoznamu úloh aktivuje jednu z aplikácií zo skupiny, jednu podruhej.

  Aktivovať úlohu

    Aktivovať úlohu. Kliknutím na myšou sa aktivuje prvá aplikácia zo skupiny bez zobrazenia menu skupiny.

  Posunúť dopredu

    Prvá aplikácia zo skupiny bude presunutá dopredu bez toho, aby sa stala aktívnou.

  Posunúť dozadu

    Prvá aplikácia zo skupiny bude presunutá dozadu. Bude stále aktívna.

  Minimalizovať úlohu

    Prvá aplikácia zo skupiny bude minimalizovaná. Ak už je, potom sa obnoví na pôvodnú veľkosť.

  Uvedomte si, že niektoré z týchto nastavení majú zmysel iba ak tlačidlo úlohy obsahuje viac ako jednu aplikáciu.

Utriediť úlohy podľa virtuálnej plochy

  Táto voľba utriedi všetky tlačidlá panelu úloh podľa plochy, inak sú utriedené podľa poradia štartu. Nemá to ale vplyv na zoskupené úlohy, ak sú na viacerých plochách.

Zobraziť ikony aplikácií

  Ak je táto voľba použitá, každé tlačidlo panelu úloh má vedľa titulku ikonu bežiacej aplikácie.

## Menu K

Menu K je jedným z hlavných miest panelu &kicker;.

V menu K existuje päť hlavných skupín, ktoré popíšeme .smerom zdola hore.

### Skupina KDE

Toto je skupina obvyklých vecí &kde; v menu K.

Odhlásiť

  Táto položka sa používa pre ukončenie sedenia &kde;. Ukončí aj &X-Window;.

Uzamnkúť obrazovku

  Pomocou tejto položky môžete uzamknúť obrazovku tak, aby ju nikto nemohol uvidieť. Ak máte nastavený šetrič obrazovky, bude pri zamknutí spustený, inak bude obrazovka čierna. Ak stlačíte nejaký kláves, objaví sa výzva na zadanie vášho používateľského hesla. Toto heslo nezávisí na nastavení hesla re šetrič obrazovky.

Nastaviť Panel

  V tomto podmenu môžete zmeniť nastavenie pre &kicker;, popísané v kapitole Nastavenie &kicker;, pridať niečo do panelu (detaily v kapitole Základy &kicker;) a spustiť Editor menu. dispozícii je aj menu Pomocník, ale keďže čítate tento manuál, už ste to asi zistili.

### Spustiť

Zobrazí malý, ale výkonný dialóg pre spúštanie aplikácií.

Obvykle iba zadáte príkaz a stlačíte Enter alebo kliknete na Spustiť. Máte ale k dispozícii aj tlačidlo Voľby, ktoré zobrazí ďalšie možnosti pre spustenie.

Spustiť v termináli

  Zapnutím tejto voľby môžete spustiť aplikáciu v termináli, čo znamená, že uvidíte správy z príkazového riadku, ktoré by aplikácia vypisovala.

Spustiť ako iný používateľ

  Ak je táto voľba použitá, do Používateľ môžete zadať používateľa, s právami ktorého sa má aplikácia spustiť. Ak zadáte iného používateľa než seba, musíte dole zadať heslo.

Spustiť s inou prioritou

  Túto voľbu použite, ak chcete spustiť aplikáciu s inou prioritou. Vyššia priorita povie operačnému systému, že tejto aplikácii má dať viac času na procesore. Prioritu môžete zmeniť posuvníkom. Ak dáte aplikácii prioritu vyššiu ako normálnu (stredná hodnota), musíte zadať heslo pre používateľa root.

Plánovač

  Plánovač je súčasť operačného systému, ktorý určuje proces, ktorý sa má práve vykonávať. Obvykle sa aplikácia vykonáva podľa normálneho plánu, čo znamená, že jej čas priraďuje operačný systém. Môžete jej ale nastaviť aj plánovanie typu Reálny čas. Potom bude mať aplikácia celý dostupný čas, ak sa ho sama nevzdá. Aby ste mohli toto plánovanie použiť, musíte zadať heslo pre používateľa root.

  Môže to byť nebezpečné. Ak sa aplikácia zasekne a nemôže sa vzdať procesora, celý systém môže prestať reagovať.

### Prehliadače

Táto skupina obsahuje niektoré užitočné prehliadače. Môže obsahovať aj dynamické menu popísané v kapitole Menu nastavenia &kicker;.

Rýchly prehliadač

  Toto podmenu obsahuje rýchle prehliadače pre tri často používané priečinky: domovský priečinok, koreňový priečinok a priečinok pre nastavenie systému.

Súčasné dokumenty

  Toto menu zobrazuje naposledy použité dokumenty (momentálne funguje iba s aplikáciami určenými pre &kde;). Pomocou Vyčistiť históriu môžete tieto položky odstrániť, čo sa hodí napríklad ak nechcete, aby ich niekto videl.

Záložky

  Toto podmenu obsahuje vaše osobné záložky rovnako, ako to robí &konqueror;. Ich popis nájdete v manuáli pre &konqueror;.

### Skupina Aplikácie

Tu sú podmenu pre spustenie aplikácií. Pre pridanie, presun alebo odstránenie týchto položiek môžete použiť &kmenuedit;. Aplikácie budú mať krátky popis v prípade, že zapnete nastavenie Detailné položky menu.

### Rýchle spustenie

Táto skupina obsahuje buď naposledy použití alebo najčastejšie použité aplikácie. Informácie o nej nájdete v kapitole Nastavenie Menu.

## Applety

Applety sú malé aplikácie bežiace v rámci panelu &kicker;. Skoro všetko okrem spúšťacích tlačidiel sú applety. Môžete ich pridávať pomocou kontextového menu alebo z podmenu Nastaviť panel výberom Pridať Applet. Každý applet obsahuje vľavo malú šipku. Kliknutím na ňu zobrazíte menu, ktoré umožňuje odstránenie appletu, jeho presun, nastavenie (ak nejaké existuje) a nastavenie celého panelu &kicker;.

### Applet Panel úloh

Tento applet zobrazuje tlačidlá pre bežiace aplikácie. Aplikácia, ktorá je aktívna je zobrazená stlačeným tlačidlom. Ak je aplikácia minimalizovaná, jej titulok je zobrazený ako šedý.

Ak kliknete na tlačidlo aktívnej aplikácie, minimalizujete ju. To znamená, že ak kliknete dvakrát na neaktívnu aplikáciu, tiež ju minimalizujete.

Kliknutím pravým tlačidlom myši na tlačidle zobrazí štandardné meno aplikácie. Rozdiel je iba v položke Na aktuálnu plochu: ak máte zapnuté zobrazenie aplikácií na všetkých plochách, týmto presuniete vybranú aplikáciu na aktuálnu plochu.

Vľavo alebo hore od panelu úloh je malá ikona, ktorá zobrazí menu. Volá sa ikona zoznamu okien. Prvá položka menu Prehľadne usporiadať okná sa pokúsi presunúť okná na aktívnej ploche tak, aby ste ich videli čo najviac. Kaskádovať okná uloží všetky okná na aktívnej ploche cez seba, naposledy použité navrch a ostatné utriedené podľa doby posledného použitia.

Pod týmito položkami je zoznam všetkých momentálne bežiacich aplikácií zoskupených podľa plôch, na ktorých práve bežia. Kliknutím na meno plochy sa na ňu prepnete, kliknutím na aplikáciu ju aktivujete. Môžete si nastaviť chovanie myši. Informácie o tom nájdete v nastavení Panel úloh.

#### Nastavenie applet Panel úloh

Panel úloh môžete nastaviť kliknutím pravým tlačidlom myši na malú ovládaciu oblasť panelu.

Detaily nájdete v kapitole .

### Applet Stránkovač

Tento malý applet zobrazuje náhľad na plochy a umožňuje vybrať aktívnu plochu kliknutím ľavým tlačidlom.

Má aj veľmi šikovné kontextové menu.

Náhľad

  Táto voľba zobrazí applet ako malý náhľad plôch so symbolickými obdĺžnikmi pre bežiace aplikácie.

Číslo

  Ak je táto voľba použitá, stránkovať bude zobrazovať čísla plôch

Meno

  Týmto zapnete zobrazovanie mien plôch, ktoré je možné nastaviť v Ovládacom centre.

Povoliť náhľad plochy

  Táto voľba zobrazí malé tlačidlo s väčším náhľadom na bežiace plochy. Ak kliknete na aplikáciu v náhľade, aktivujete ju.

Nastavenie

  Tu môžete nastaviť počet a mená plôch, ktoré chcete mať.

### Applet Hodiny

Ako ste už asi uhádli, applet Hodiny sú malé hodiny umiestnené v paneli.

Kliknutím na ne ľavým tlačidlom myši zobrazíte malý kalendár. Môžete použiť jednoduché šipky pre prepnutie mesiaca a dvojité šipky pre prepnutie roka. Je to iba informácia, nastavenie vášho dátumu sa tým nezmení.

Pomocou tohto appletu môžete urobiť niekoľko vecí. Sú dostupné z kontextového menu.

#### Typ

Sú štyri spôsoby, ako sú hodiny zobrazené:

Jednoduché

  Hodiny sú ako jednoduchý text zobrazujúci čas.

Digitálne

  Hodiny vyzerajú ako digitálne a čas je v štýle LCD.

Analógové

  Hodiny sú zobrazené ako klasické ručičkové hodiny.

  o má asi zmysel iba v prípade, že máte nastavenú veľkosť pre &kicker; na normálnu alebo veľkú.

Približné

  Toto je veľmi neobvyklý spôsob zobrazovania času. Skúste ho, je to naozaj zábava!

#### Nastavenie

Tu môžete nastaviť niektoré možnosti appletu hodiny.

Všeobecné

  V nastavení Typ hodín si môžete vybrať medzi jednotlivými štýlmi hodín podobne ako v kontextovom menu.

  Skupina Dátum umožňuje výber písma a farby pre zobrazenie dátumu pre niektoré typy hodín.

Záložka Jednoduché hodiny

  V časti Možnosti si môžete vybrať, či chcete zobrazovať dátum a sekundy. V časti Farby je výber či chcete obvyklý vzhľad &kde; alebo vlastné písma a farby.

Záložka Digitálne hodiny

  V časti Možnosti si môžete vybrať, či chcete zobrazovať dátum, sekundy a blikajúce bodky. V časti Farby je výber či chcete obvyklý vzhľad LCD alebo vlastné písma a farby.

Záložka Analógové hodiny

  V časti Možnosti si môžete vybrať, či chcete zobrazovať dátum a sekundy. V časti Farby je výber či chcete obvyklý vzhľad LCD alebo vlastné písma a farby. Môžete nastaviť aj úroveň antialiasingu, čo znamená, že čiary budú trochu rozmazané, aby nevyzerali zubato. Vysoká kvalita tohto vyhladenia vyžaduje veľa výkonu, hlavne na slabších počítačoch. Kresliť rámec bude kresliť hodiny trochu viac zapustené do panelu.

Záložka Približné hodiny

  V časti Možnosti si môžete vybrať, či chcete zobrazovať dátum. Obsahuje aj posuvník pre nastavenie Približnosti. Toto sa ale nedá popísať, musíte si to sami vyskúšať. V časti Farby je výber písma a farby.

#### Nastaviť dátum a čas

Táto voľba spustí modul pre &kcontrol; Jazyk a krajina.

Aby ste mohli upraviť dátum a čas, musíte zadať heslo pre používateľa root.

#### Formát dátumu a času

Týmto spustíte modul &kcontrol; pre nastavenie dátumu a času, kde je možné nastaviť vlastné formáty. Na toto nepotrebujete žiadne špeciálne práva.

#### Kopírovať

Ak potrebujete vložiť do niektorej aplikácie (napríklad textového editora) aktuálny dátum a čas, môžete si ho touto funkciou skopírovať do schránky. Po výbere formátu sa čas a dátum uloží do schránky v tomto formáte.

### Applet Rýchly spúšťač

Toto je zhustený spúšťač aplikácií. Hodí sa hlavne, ak máte panel nastavený na veľkú alebo normálnu veľkosť. Pomocou techniky ťahaj a pusť alebo kontextového menu sem môžete pridať ďalšie aplikácie. Kontextové menu sa používa aj na odstránenie aplikácie.

### Applet Systémová lišta

Systémová lišta sa používa pre pohltenie niektorých špeciálnych aplikácií ako je &klipper; alebo &kteatime;.

### Applet Uzamknúť/Odhlásiť

Tento malý applet obsahuje dve tlačidlá: zámok používaný na uzamknutie obrazovky ak chcete opustiť počítač s &kde; a nechcete k nemu nechať voľný prístup, a vypínač, ktorý ukončí sedenie &kde;.

### Applet Spúšťač aplikácií

Tento applet poskytuje jednoduchý príkazový riadok v rámci panelu &kicker;. Nič menej, nič viac.

### Applet Zachytenie chybných procesov

Tento applet zobrazuje smajlík, ktorý sa nahnevá, ak niektorý proces zaberie príliš veľa systémových zdrojov. Ak aplikácia ich používa príliš veľa, zobrazí sa dialógové okno, kde sa môžete s touto aplikáciou vyrovnať.

Kliknutím ľavým tlačidlom myši zobrazíte dialóg pre nastavenie. Môžete tu nastaviť Interval obnovy, ktorý je v sekundách a Hranica záťaže CPU. V momentálne nie je čo poradiť pri tomto nastavení, musíte trochu experimentovať. Toto nastavenie sa asi v budúcich verziách zmení. V časti Ignorovať programy môžete pridať aplikácie, ktoré používajú príliš veľa prostriedkov vždy, napríklad prekladače a zobrazovanie 3D scén.

### Applet &klipper;

Tento applet robí presne to, čo &klipper; v systémovej lište, ale sídli v paneli. Má výhodu, že potrebuje menej systémových zdrojov, čo sa môže prejaviť na pomalších počítačoch, ale na paneli zaberie viac miesta ako &klipper; v systémovej lište. Viac si o ňom môžete prečítať v manuáli pre &klipper;.

## Rozšírenia

Pre &kicker; existujú ešte ďalšie funkcie, ktoré ale nie sú jeho súčasťou. Nazývajú sa rozšírenia. Pridáte ich z podmenu Nastaviť panel v menu K alebo z kontextového menu výberom Pridať Rozšírenia. Presunúť ich môžete k ľubovoľnému okraju obrazovky ťahaním za malé skrývacie tlačidlo. Odstrániť ich je možné kliknutím pravým tlačidlom myši a výberom Odstrániť. Kliknutím na tlačidlá ľavým tlačidlom myši rozšírenie skryjete, rovnako ako je to s hlavným panelom.

Štýl rozšírení sa nastavuje v časti nastavenia pre &kicker;.

### Rozšírenie Externý panel úloh

Externý panel úloh je rovnaký ako applet pre panel úloh. Jediný rozdiel je, že poskytuje svoj vlastný panel. Detaily sú v kapitole Applet Panel úloh.

### Rozšírenie Potomok panelu

Toto je rovnaký panel ako &kicker;. Môžete sem pridať rovnaké veci ako do &kicker;. Takže môžete mať toľko panelov &kicker;, koľko len chcete. Jednoducho pridajte potomka a do potomka aplikácie a applety.

### Rozšírenie KasBar

KasBar je náhrada za panel úloh zobrazujúca ikony. Vždy zobrazuje ikony momentálne bežiacich aplikácií na všetkých plochách, takže ich môžete vybrať ľavým tlačidlom myši. Aktívne okno je zvýraznené, minimalizované okná majú v pravom dolnom rohu zobrazené malé trojuholníky smerujúce dolu namiesto štvorcov. Trojuholník smerujúci vpravo ukazuje zabalené aplikácie.

### Rozšírenie Panel pre dokovanie aplikácií

Panel pre dokovanie aplikácií je externý panel, ktorý dokáže pohltiť aplikácie pre WindowMaker. Jednoducho spustite programy pre WindowMaker a ak máte Panel pre dokovanie aplikácií spustený, programy budú automaticky dokované.

## Zoznam príkazov

### Panel

V &kicker; je iba jedna štandardná klávesová skratka:

&Alt;F1

  Zobrazí menu K

## Otázky a odpovede

Ako pridám aplikácia, applety alebo niečo iné do panelu?

Kliknite pravým tlačidlom myši na voľnej ploche &kicker; vyberte Pridať. Z menu vyberte, čo chcete pridať. Viac nájdete v kapitole Základy Kicker.

Môžem mať externý panel úloh, ako je to v &kde; 1?

Áno, kliknite pravým tlačidlom myši na voľnú plochu &kicker; a vyberte Pridať, Rozšírenie a Externý panel.

Ako presuniem &kicker; k inému okraju obrazovky?

Jednoducho ho ťahajte ľavým tlačidlom myši po kliknutí na voľnú plochu &kicker;.

Ako môžem presunúť rozšírenia k inému okraju obrazovky?

Jednoducho ťahajte ľavým tlačidlom myši za malú ovládaciu oblasť v ľavej alebo hornej časti rozšírenia.

Chcem, aby panel úloh zobrazoval všetky bežiace aplikácie, bez ohľadu na plochu, na ktorej bežia. Je to možné?

Áno, kliknite pravým tlačidlom myši na malú ovládaciu oblasť panelu, potom vyberte Nastavenia a zapnite Zobraziť všetky okná.

Ako sa dostanem k menu K bez použitia myši?

Jednoducho stlačte &Alt;F1 a objaví sa.

Existuje spôsob, ako pridať menu so všetkými ikonami na ploche do &kicker;?

Jednoducho spustite &konqueror;, prejdite do domovského priečinku a pretiahnite ikonu KDesktop na voľné miesto na paneli &kicker;. Potom z menu vyberte Pridať ako Rýchly prehliadač.

Ako zmením farbu a štýl pre &kicker;?

V Ovládacom centre môžete zmeniť farby panelu v module pre nastavenie farieb. Iná možnosť je nastaviť štýl panelu priamo, ako je popísané v kapitole .

Prečo hodiny zobrazujú nesprávny čas?

Na niektorých systémoch &RedHat; sú hodiny vždy nastavené na čas GMT. Toto je chybné nastavenie systému a nesúvisí priamo s &kicker;. Aby ste to opravili, vytvorte tento symbolický odkaz: ``ln` `-s` `/usr/share/zoneinfo` `/usr/lib/zoneinfo``.

Je možné zmeniť obrázok pre tlačidlo K?

Nájdite súbory `$HOME/.kde/share/apps/kicker/pics/go.png` a `$HOME/.kde/share/apps/kicker/pics/mini/go.png` a nahraďte ich. Nezabudnite, že obrázky musia mať jednu vrstvu, inak sa nič nezobrazí. Ak tieto priečinky nemáte, vytvorte ich. Potom znovu spustite &kicker;.

Prečo nefunguje moje menu Nastavenia?

Položky vášho menu sú asi pomiešané. Jednoducho z príkazového riadku spustite príkaz `kbuildsycoca`.

&reporting.bugs;

## Autori a licencia

&kicker;

Program copyright 1999-2000 Tím KDE (www.kde.org).

- Matthias Elterelter@kde.org

- Matthias Ettrichettrich@kde.org

- Wilco Grevengreven@kde.org

- Rik Hemsleyrik@kde.org

- Daniel M. Duleymosfet@kde.org

- Preston Brownpbrown@kde.org

Copyright dokumentácie 2001, 2002 Dirk Doerflinger ddoerflinger@web.de

&underFDL; &underBSDLicense;

## Inštalácia

### Ako získať &kicker;

&install.intro.documentation;

### Požiadavky

Aby ste mohli úspešne používať &kicker;, potrebujete &kde; 3.x. Momentálne ale nemá moc zmysel spúšťať &kicker; bez celého prostredia &kde;.

### Preklad a inštalácia

&install.compile.documentation;

### Konfigurácia

Prosím, informácie o konfigurácii si prečítajte v súbore `INSTALL` v priečinku &package;.

&documentation.index;