Thomas
Tanghus

    tanghus@earthling.net

Steffen
Hansen

    stefh@mip.ou.dk

Mike
McBride
Stanislav
Višňovský

    visnovsky@nenya.ms.mff.cuni.cz

Preklad
2002-02-13
3.00.00
KDE
KControl
Nastavenie KDM
správca prihlásenia
používateľské meno

## Správca prihlásenia

Tento modul nastavuje grafického správcu prihlásenia &kdm;. Môžete nastaviť, ako bude obrazovka pre prihlásenie vyzerať, kto má prístup k správcovi prihlásenia a kto môže vypnúť počítač.

Aby sa v tom dalo vyznať, je tento modul rozdelený na päť záložiek: Vzhľad, Písmo, Pozadie, Sedenia, Používatelia a Pohodlie.

Záložky sú v hornej časti okna.

Ak nie ste prihlásený ako superuser, musíte použiť tlačidlo Administrátorský režim. Zobrazí sa výzva, aby ste zadali heslo pre superusera. Zadaním správneho hesla budete môcť meniť nastavenia v tomto module.

### Vzhľad

Z tejto záložky môžete meniť vzhľad grafického správcu prihlásení &kdm;.

Privítací reťazec je titulok prihlasovacieho okna. Ak obsahuje slovo `HOSTNAME`, toto bude nahradené menom hostiteľa bez domény, na ktorom je &kdm; nainštalované.

Môžete si vybrať, či zobraziť aj aktuálny čas, logo alebo nič špeciálneho. Použite na to možnosti Plocha loga. Pomocou nastavenie Umiestnenie môžete vybrať, či má byť obsah plochy loga v strede, alebo sa má použiť dopredu zadaná pozícia.

Ak ste vybrali Zobrazovať logo, môžete vybrať, ktoré logo sa bude zobrazovať:

- Pustením súboru obrázku na tlačidlo obrázku.

- Kliknutím na tlačidlo obrázku a výberom nového obrázku z dialógu.

Ak nezadáte logo, zobrazí sa štandardné zo súboru `$`KDEDIR`/share/apps/kdm/pics/kdelogo.xpm`.

Aj keď štýl &kde; závisí na nastavení prihláseného používateľa, pre &kdm; môžete vybrať jeho vlastný štýl pomocou voľby Štýl GUI.

Podtým máte dva rozbaľovacie zoznamy na výber jazyka a krajiny pre prihlasovacie okno.

### Písmo

V tejto časti modulu môžete zmeniť písma používané v prihlasovacom okne.

Môžete si vybrať tri rôzne štýly písma zo zoznamu (Uvítanie, Zlyhanie, Štandardné písmo). Stlačením tlačidla Zmeniť písmo sa objaví dialog pre výber nového písma.

- Písmo Uvítanie sa používa pre titulok okna.

- Písmo Zlyhanie je určené pre správu o zlyhaní prihlásenia.

- Písmo Štandardné písmo sa používa všade inde v prihlasovacom okne.

Náhľad na vybrané písmo je v poli Príklad.

### Pozadie

Tu je možné zmeniť pozadie, ktoré je zobrazené pri prihlasovaní. Môžete použiť jednu farbu alebo tapetu. Ak použijete tapetu v strede a tá bude menšia ako obrazovka, farba pozadia bude vyplňovať zvyšok plochy.

Farby pozadia a efekty sa nastavujú v záložke Pozadie a tapetu a jej možnosti zobrazenia si môžete vybrať v záložke Tapeta.

Aby ste zmenili štandardnú farbu pozadia jednoducho kliknite na niektoré tlačidlo farby a vyberte novú farbu.

Rozbaľovací zoznam nad tlačidlami farieb umožňuje určiť zmiešavací efekt. Vyberte si niektorý z nich zo zoznamu a na malom monitore uvidíte náhľad. Máte tieto možnosti:

Jednoduchá

  V tomto móde si vyberiete jednu farbu (pomocou tlačidla Farba č.1) a tou bude celé pozadie vyplnené.

Vzorka

  V tomto móde si vyberiete dve farby (pomocou oboch tlačidiel).

  Potom pomocou Nastavenie vyberiete vzorku. Otvorí sa dialog, kde je možné vybrať vzorku zo zoznamu. &kde; zobrazí vybranú vzorku pomocou vybraných dvoch farieb.Podrobnosti o vzorkách sa dočítate v kapitole Pozadie: Pridanie, odstránenie a úprava vzoriek.

Program na vytvorenie pozadia

  Pomocou tejto voľby môžete nechať &kde;, aby pozadie kreslil nejaký externý program. Môže to byť ľubovoľný program. Podrobnosti o tejto možnosti nájdete v kapitole Pozadie: Použitie externého programu.

Horizontálne stupňovať

  V tomto móde vyberiete dve farby (pomocou oboch tlačidiel). &kde; potom začne s farbou Farba č.1 na ľavom okraji obrazovky a postupne prejde do farby Farba č.2 na pravom okraji.

Vertikálne stupňovať

  V tomto móde vyberiete dve farby (pomocou oboch tlačidiel). &kde; potom začne s farbou Farba č.1 na hornom okraji obrazovky a postupne prejde do farby Farba č.2 na dolnom okraji.

Pyramídovo stupňovať

  V tomto móde vyberiete dve farby (pomocou oboch tlačidiel). &kde; potom začne s farbou Farba č.1 v každom rohu obrazovky a postupne prejde do farby Farba č.2 v strede obrazovky.

Rúrovo stupňovať

  V tomto móde vyberiete dve farby (pomocou oboch tlačidiel). &kde; potom začne s farbou Farba č.1 v každom rohu obrazovky a postupne prejde do farby Farba č.2 smerom do stredu obrazovky. Tvar tohto prechodu je iný ako pri pyramídovom prechode.

Elipticky stupňovať

  V tomto móde vyberiete dve farby (pomocou oboch tlačidiel). &kde; potom začne s farbou Farba č.2 v strede obrazovky a postupne prejde do farby Farba č.1 smerom od stredu k okrajom tak, aby vznikla elipsa.

Tlačidlo nastavenia sa používa iba ak použijete Program pre generovanie pozadia alebo Vzorka. V tom prípade sa zobrazí okne pre podrobné nastavenie.

Tapeta

Tapetu vyberiete na záložke Tapeta, kde vyberiete obrázok z rozbaľovacieho zoznamu Tapeta, alebo pomocou tlačidla Prechádzať nájdete súbor s tapetou.

Obrázok môže byť zobrazený šiestimi spôsobmi:

Bez tapety

  Žiadny obrázok sa nebude zobrazovať. Použijú sa iba farby pozadia.

Na stred

  Obrázok bude v strede obrazovky bez zmeny jeho veľkosti. Farby pozadia budú všade tam, kde obrázok nebude.

Dlaždicovať

  Obrázok sa bude opakovať pokým nevyplní celú plochu. Prvý obrázok bude v ľavom hornom rohu obrazovky a opakovať sa bude smerom dolu a doprava.

Vystredene dlaždicovať

  Obrázok sa bude opakovať pokým nevyplní celú plochu. Prvý obrázok bude v strede obrazovky a opakovať sa bude smerom k okrajom hore, dolu, doľava a doprava.

Vystredene maximalizovať

  Obrázok bude umiestnený do stredu obrazovky a roztiahnutý na celú plochu, ale pomer jeho strán sa nebude meniť. Dostanete obrázok, ktorý nebude skreslený.

Škálovať

  Obrázok bude roztiahnutý na veľkosť obrazovky tak, aby dosiahol do všetkých štyroch rohov.

### Sedenia

Umožniť vypnutie

Tento rozbaľovací zoznam použite na určenie, kto môže vypnúť počítač:

- Nikto: Nikto nemôže vypnúť počíatč pomocou &kdm;. Musíte sa prihlásiť a ručne spustiť príkaz.

- Všetci: Každý môže vypnúť pomocou &kdm; počítač.

- Iba root: &kdm; bude vyžadovať zadať heslo pre root pred vypnutím počítača.

- Iba z konzole: Používateľ musí sedieť pred konzolou, aby mohol vypnúť počítač.

Príkazy

Použite tieto tri polia pre zadanie presného príkazu pre vypnutie.

Štandardné vypínanie je:

`/sbin/shutdown`

Štandardný reštart počítača je:

`/sbin/reboot`

Prepnutie do módu konzole je štandardne:

`/sbin/init `3``

Ak je povolené Zobraziť boot možnosti, &kdm; pri reštarte bude ponúkať možnosti pre správcu bootovania lilo. Aby to fungovalo, musíte zadať správne cesty k príkazu `lilo` a jeho mapovému súboru.

#### Typy sedenia

Definujte typy sedenia, ktoré sú dostupné pre prihlásenie.

Detailné informácie o tomto nájdete v súbore `/etc/X11/xdm/Xsession`, kde je umiestnenie štartovacích súborov xdm. Určite si prečítajte aj xdm man pages, hlavne kapitolu SESSION PROGRAM.

Typ sedenia pridáte zadaním jeho mena do Nový typ a stlačením Pridať nový.

Sedenie odstránite výberom zo zoznamu a stlačením Odstrániť.

### Používatelia

Tu je možné zmeniť, ako sú používatelia reprezentovaní v prihlasovacom okne.

V záložke uvidíte tri zoznamy (Všetci používatelia, vybraní používalia a Skrytí používatelia). Uvidíte aj malý obrázok a niekoľko možností vpravo.

Prvá vec, ktorú musíte rozhodnúť, je, či chcete používateľov zobraziť alebo nie.

Ak sa rozhodnete ich zobraziť, prihlasovacie okno bude obsahovať obrázky (ktoré môžete vybrať) zoznamu používateľov. Ak sa chce niekto prihlásiť, vyberie si svoje používateľské meno alebo obrázok, zadá heslo a je prihlásený.

Ak sa rozhodnete, že nebudete zobrazovať používateľov, prihlasovacie okno bude tradičnejšie. Používatelia budú musieť zadať meno a heslo. To je doporučovaný spôsob, ak máte veľa používateľov.

#### Zobrazovať (a triediť) alebo nezobrazovať používateľov

V pravej časti okna sú dve voľby:

Ak použijete Ukazovať používateľov, musíte vybrať ich obrázky, aby nemuseli zadávať prihlasovacie meno.

Ak použijete Triediť používateľov, ich zoznam bude abecedne utriedený. Ak voľbu nepoužijete, zoznam bude v tom poradí, ako je v zozname v tomto module. Ak nie je zvolené Ukazovať používateľov, toto nastavenie nemá efekt.

#### Ako určiť, ktorých používateľov zobraziť a ktorých skryť

Pod obrázkom a nad Ukazovať používateľov sú dva prepínače.

- Zobrazovať iba vybraných používateľov: Ak je použité, iba používatelia v zozname Vybraní používatelia budú zobrazení v prihlasovacom okne. Ak nie je použité Ukazovať používateľov, voľba sa nijak neprejaví.

- Zobrazovať všetkých používateľov okrem skrytých: Ak je použité, budú zobrazení všetci používatelia okrem tých, čo sú v zozname Skrytí používatelia. Ak nie je použité Ukazovať používateľov, voľba sa nijak neprejaví.

#### Výber používateľov

Táto stránka obsahuje tri zoznamy. Veľký zoznam vľavo obsahuje všetkých používateľov.

Pravý horný zoznam zobrazouje vybraných používateľov a pravý dolný zoznam obsahuje používateľov, ktorí nechcú byť zobrazovaní v prihlasovacom okne.

Pre presun používateľa z jednodnoho zoznamu do druhého ho najprv vyberte v zozname a použite >> pre presun z ľavého zoznamu do pravého, alebo << pre presun z pravého do ľavého zoznamu.

#### Obrázky

Táto kapitola má zmysel iba pre nastavenie Ukázať používateľov. Ak táto voľba nie je použitá, obrázok nemá žiadny efekt.

Každý používateľ na systéme môže byť reprezentovaný obrázkom. Ten je pre každého z nich uložený v súbore `$`KDEDIR`/share/apps/kdm/pics/users/$`USER`.xpm.` Ak používateľ takýto súbor nemá, použije sa štandardný súbor `$`KDEDIR`/share/apps/kdm/pics/users/default.xpm`.

Nový obrázok priradíte používateľovi tak, že ho vyberiete v jednom zo zoznamov a bud pustíte obrázok na tlačidlo s obrázkom alebo toto tlačidlo stlačíte a vyberiete nový obrázok pomocou dialogu.

Ak nie je momentálne vybraný žiadny používateľ, zobrazí sa otázka, či chcete zmeniť štandardný obrázok.

Náhradu vykoná &konqueror;, takže ak už súbor s obrázkom existuje, &konqueror; sa vás opýta, či ho chcete nahradiť. Ak potvrdíte náhradu, obrázok bude nahradený a vy NEMUSITE používať tlačidlo Použiť.

### Pohodlie

V záložke Pohodlie môžete určiť niektoré veci, ktoré vám uľahčia život, napríklad automatické prihlásenie a zákaz hesiel.

Prosím, poriadne sa nad všetkým zamyslite, kým povolíte niektorú z týchto možností. Každý z volieb v tejto záložke je schopná výrazne ohroziť zabezpečenie vášho systému. V podstate sú určené iba pre prostredie, kde je bezpečnosť úplne jedno, napríklad doma.

#### Automatické prihlásenie

Automatické prihlásenie dá komukoľvek prístup k niektorému z účtov na vašom počítači a to bez overenia. Zapnúť ho môžete pomocou Povoliť automatické prihlásenie.

Automatické prihlásenie má dva typy: Naozaj automatické prihlásenie, kde spustenie &kdm; automaticky prihlási bez očakávania pomoci od používateľa. Ak je voľba vypnutá, &kdm; sa normálne spustí, a očakáva prihlásenie. Až po reštarte X serveru, napríklad pomocu &Ctrl;&Alt;Backspace. sa automaticky prihlási.

Môžete si vybrať zo zoznamu účet, ktorý sa má pre automatické prihlásenie použiť.

#### Prihlásenie bez hesla

Táto funkcia umožní niektorým používateľom, aby nemuseli zadávať heslo pre prihlásenie. Zapnete ju voľbou Povoliť prihlásenie bez hesla.

Pod touto voľbou je zoznam používateľov, ktorý musia zadať heslo, a zoznam tých (štandardne prázdny), ktorý heslo zadávať nemusia. Po povolení prihlásení bez hesla môžete presúvať používateľov z jednoho zoznamu do druhého tak, že ho vyberiete a použijete tlačidlá >> a <<.

Znovu, toto by ste mali používať iba v bezpečnom prostredí. Ak to povolíte na verejnom mieste, prihlásiť by sa mali môcť iba veľmi obmedzení používalia, napr. guest.

Voľba Automaticky znovu prihlásiť po spadnutí X serveru umožňuje preskočiť prihlásenie v prípade, ak X server náhodou spadne. Zobraziť predchádzajúceho používateľa bude rovno zadávať meno používateľa, ktorý sa naposledy pomocou &kdm; prihlásil. Niektorý administrátori dokonca aj toto považujú za bezpečnostné ohrozenie, pretože útočníci sa dozvedia, že existuje aspoň jeden fungujúci účet.

### Autor kapitoly

Túto kapitolu napísali:

Mike McBride mpmcbride7@yahoo.com, Thomas Tanghustanghus@earthling.net, a Steffen Hansen stefh@mip.ou.dk. Aktualizoval Jost Schenck jost@schenck.de.

Preklad dokumentácie Stanislav Višňovský visnovsky@nenya.ms.mff.cuni.cz