# Práca s editorom &kate;

## Prehľad

Editor &kate; je oblasť pre úpravu textu v okne &kate;. Tento editor sa používa aj v &kwrite; a je možné použiť ho aj na zobrazenie textových súborov v oknách &konqueror; z lokálneho počítača aj po sieti.

Editor obsahuje tieto časti:

Editovacia oblasť

  To je miesto, kde je umiestnený text dokumentu.

Posuvníky

  Posuvníky označujú pozíciu viditeľnej časti textu dokumentu a dajú sa použiť pre presun po dokumente. Ťahaním posuvníkov nespôsobíte presun kurzoru pre vkladanie textu.

  Posuvníky sa zobrazujú v prípade, že sú treba.

Okraj ikon

  Okraj ikon je malý panel v ľavej časti editora, ktorý zobrazuje malú ikonu vedľa označených riadkov.

  Záložku môžete nastaviť alebo odstrániť na viditeľný riadok kliknutím ľavým tlačidlom myši na ikonový okraj vedľa riadku.

  Zobrazenie okraja ikony je možné prepnúť pomocou Zobraziť Zobraziť okraj ikony.

Panel čísel riadkov

  Panel čísiel riadkov zobrazuje čísla riadkov pre všetky viditeľné riadky v dokumente.

  Zobrazenie panelu čísiel riadkov je možné prepnúť pomocou menu Zobraziť Zobraziť čísla riadkov.

### Tiež v tejto kapitole.

- Navigácia v texte

- Práca s výberom

- Kopírovanie a vkladanie textu

- Hľadanie a náhrada textu

- Použitie značiek

- Automatické zalamovanie textu

## Navigácia v texte

Táto kapitola ešte nie je dokumentovaná.

## Práca s výberom

Existujú dva základné spôsoby výberu v &kate;: pomocou myši a pomocou klávesnice.

Pre výber pomocou myši držte ľavé tlačidlo myši a ťahajte kurzor od miesta, kde má výber začínať, až na miesto, kde má končiť. Týmto ťahaním sa text označí.

Dvojitým kliknutím na slovo ho vyberiete.

Trojitým kliknutím vyberiete celý riadok.

Ak počas kliknutia držíte &Shift;, označí sa:

- Ak ešte nič nie je označené, označíte text od pozície kurzora až po kurzor myši.

- Ak už niečo označené je, vyberie sa všetko od označeného textu (vrátane jeho) až po kurzor myši.

Ak vyberáte text ťahaním myšou, označený text sa kopíruje do schránky a je možné ho potom vložiť kliknutím stredným tlačidlom myši do editora alebo do inej aplikácie.

Výber klávesnicou urobíte tak, že držíte kláves &Shift; a pomocou navigačných kláves (šipky, Page Up, Page Down, Homea Endprípadne v kombinácii s &Ctrl; presúvate textový kurzor a tým predlžujete výber).

Prečítajte si aj kapitolu Navigácia v texte.

Na kopírovanie aktuálneho výberu použite položku menu Upraviť Kopírovať alebo klávesovú skratku (štandardne &Ctrl;C).

Na zrušenie aktuálneho výberu použite položku menu Upraviť Zrušiť výber alebo klávesovú skratku (štandardne &Ctrl;&Shift;A), alebo kliknite do editora ľavým tlačidlom myši.

### Použitie blokového výberu

Ak je zapnutý blokový výber, môžete robiť vertikálny výber textu. To znamená, že môžete obmedziť výber aj na stĺpce. Hodí sa to napríklad pre riadky obsahujúce tabulátory.

Blokový výber je možné zapnúť pomocou Upraviť Prepnúť výber bloku. Štandardná klávesová skratka je F4.

### Použitie prepísateľného výberu

Ak je zapnuté prepisovanie výberu, písanie alebo vloženie textu do výberuspôsobí, že označený text sa nahradí. Ak zapnuté nie je, nový text sa pridá na pozíciu textového kurzoru.

Prepisovanie výberu je štandardne zapnuté.

Toto nastavenie môžete zmeniť v časti Výber dialógu nastavenia.

### Použitie stáleho výberu

Ak je zapnutý stály výber, písanie znakov ani presun kurzoru nespôsobí zrušenie výberu. To znamená, že môžete presunúť kurzor z miesta výberu a písať text.

Stály výber je štandardne vypnutý.

Toto nastavenie môžete zmeniť v časti Výber dialógu nastavenia.

Ak je zapnutý aj stály výber, aj prepisovanie výberu, písanie alebo vkladanie textu v prípade, že je kurzor vo výbere spôsobí, že text bude nahradený a výberu sa zruší.

## Kopírovanie a vkladanie textu

Text skopírujete tak, že ho označíte a použijete Upraviť Kopírovať. Okrem toho označenie textu myšou spôsobí, že sa tento text vloží do schránky.

Text, ktorý je momentálne v schránke, vložíte pomocou Upraviť Vložiť.

Okrem toho je možné vložiť text označený myšou kliknutím stredným tlačidlom myši na požadovanom mieste.

Ak používate prostredie &kde;, môžete získať text vložený do schránky predtým pomocou ikony &klipper; v systémovej lište v paneli &kicker;.

## Hľadanie a náhrada textu

### Dialógy Nájsť text a Nahradiť text

Dialógy Nájsť a Nahradiť text sú v &kate; podobné, až na to, že dialóg pre nahradenie obsahuje možnosť zadať nový text a niekoľko ďalších možností.

Dialógy obsahujú tieto spoločné možnosti:

Nájsť

  Sem zadajte text, ktorý chcete nájsť. Interpretácia toho, čo ste zadali, závisí na niektorých možnostiach dole.

Regulárny výraz

  Ak je toto zapnuté, hľadaný reťazec sa bude chápať ako regulárny výraz. Týmto sa povolí aj tlačidlo pre grafický nástroj, ktorým môžete vytvoriť alebo upraviť regulárny výraz.

  Podrobnosti nájdete v kapitole Regulárne výrazy.

Nerozlišovať veľkosť písmen

  Ak je toto zapnuté, hľadanie nebude rozlišovať veľkosť písmen.

Len celé slová

  Ak je toto zapnuté, hľadanie bude úspešné iba ak sa bude nájdený text, ktorý má na oboch koncoch konce slova, čiže tam nie je žiadne písmeno ani číslica. Musí to byť nejaký iný znak alebo koniec riadku.

Od začiatku

  Ak je toto zapnuté, hľadanie začne na začiatku prvého riadku dokumentu, inak začne na pozícii kurzoru.

Hľadať dozadu

  Zapnutím tejto voľby bude hľadať smerom hore, buď od pozície kurzoru alebo od začiatku dokumentu (v závislosti na voľbe Od začiatku).

Dialóg Nahradiť text navyše obsahuje:

Nahradiť s

  Sem zadajte reťazec, ktorým sa má pôvodný text nahradiť.

Vybraný text

  Táto voľba nie je dostupná v prípade, že nemáte označený žiadny text, alebo je zapnutá voľba Pýtať sa pri nahradení. Ak túto voľbu zapnete, všetky reťazce nájdené v označenom texte sa nahradia.

Pýtať sa pri nahradení

  Toto spôsobí, že pri každom nájdení textu sa zobrazí malé dialóg s otázkou, čo chcete urobiť s týmto výskytom. Dostanete tieto možnosti:

  Áno

    Týmto nahradíte aktuálny výskyt (ktorý je v editore označený).

  Nie

    Týmto aktuálny výskyt preskočíte a skúsite nájsť ďalší.

  Všetky

    Týmto zrušíte pýtanie sa a všetky výskyty sa nahradia automaticky.

  Zavrieť

    Týmto preskočíte aktuálny výskyt a ukončíte hľadanie.

Momentálne neexistuje spôsob, ako robiť minimálne hľadanie regulárneho výrazu. Táto funkcia bude pridaná v budúcej verzii &kate;.

### Hľadanie textu

Ak chcete hľadať text, zobrazte si dialóg Nájsť text pomocou &Ctrl;F alebo z menu Upraviť Nájsť.... Zadajte hľadaný reťazec, nastavte možnosti a stlačte OK. Ak sa nič nenájde od začiatočného miesta (buď pozície kurzora alebo začiatu dokumentu), zobrazí sa otázka, či sa má začať na druhom konci dokumentu.

Ak je niečo nájdené, označí sa to a dialóg Nájsť text sa skryje. Ale nebojte sa, nájsť ďalší výskyt je jednoduché:

Následujúci výskyt v smere hľadania nájdete pomocou Upraviť Hľadať ďalej alebo stlačením F3.

Predchádzajúci výskyt v smere hľadania nájdete pomocou Upraviť Hľadať predchádzajúci alebo stlačením &Shift;F3.

Ak sa nenájde nič kým sa dorazí na koniec dokumentu, zobrazí sa otázka, či sa má pokračovať na opačnom konci.

### Náhrada textu

Pre nahradenie textu si zobrazte dialóg Nahradiť text pomocou Upraviť Nahradiť alebo stlačením &Ctrl;R. Zadajte hľadaný text, text, ktorým sa má nájdený text nahradiť (ak ho necháte prázdny, nájdený text sa nahradí ""), nastavte možnosti a stlačte OK.

Ak používate regulárne výrazy, môžete pre nahradeni použiť spätné referencie pre použitie textu, ktorý je nájdený výrazmi v zátvorkách v hľadanom výraze.

Podrobnosti nájdete v kapitole .

## Použitie značiek

Záložky umožňujú označiť niektoré riadky, aby ste ich rýchlo našli.

Záložku môžete pridať alebo odstrániť dvoma spôsobmi:

- Presuňte kurzor na požadovaný riadok a použite Záložky Prepnúť záložku (&Ctrl;B).

- Kliknutím na ikonový okraj vedľa riadku.

Záložky sú dostupné z menu Záložky. Jednotlivé záložky majú vlastnú položku menu, ktorá je označená číslom riadku a prvými znakmi textu z tohto riadku. Výberom takejto položky menu presuniete kurzor na začiatok riadku, na ktorom značka je.

Ak je zapnutá voľba Znovuotvoriť súbory v dialógu nastavenia (alebo ak je &kate; spustený správcom sedenia), vaše záložky budú pri znovuotvorení obnovené.

## Automatické zalamovanie textu

Táto funkcia umožňuje jednoduché formátovanie textu: text sa zalomí tak, že žiadny riadok nepresahuje maximálny počet znakov, ak to nie je jediný reťazec písmen a číslic.

Túto funkciu môžete zapnúť voľbou Zalamovať text v nastavení editora v dialógu nastavenia.

Maximálnu dĺžku riadku (maximálny počet znakov na riadku) nastavíte voľbou Zalamovať riadky na: v nastavení editora dialógu nastavenia.

Zapnutie sa prejaví takto:

- Počas písania bude editor automaticky vkladať tvrdé medzery za každým znakom, ktorý je na konci riadku pred dosiahnutím maximálnej dĺžky.

- Počas načítania dokumentu editor zalomí riadky podobne, takže žiadny riadok nebude dlhší ako maximálna šírka, ak obsahuje nejaké znaky, ktoré zalomenie umožnia.

Momentálne neexistuje spôsob, ako nastaviť zalamovanie pre typy dokumentov, ani povolenie/zakázanie tejto funkcie pre daný dokument. V budúcej verzii &kate; to bude opravené.