# Iné funkcie

##

V tejto kapitole upresníme význam mnohých funkcií programu Umbrello.

### Kopírovanie objektov ako obrázkov formátu PNG

Popri normálnych funkciách Kopírovať, Vystrihnúť a Vložiť pre presun/kopírovanie objektov medzi jednotlivými diagramami dokáže objekty kopírovať aj ako obrázky formátu PNG, aby bolo možné ich vložiť do iných dokumentov. Pre použitie tejto funkcie nie je potrebné aplikovať žiadne špeciálne veci. Stačí vybrať objekt (triedu, aktéra, atď.) a kopírovať (Ctrl+C alebo prostredníctvom menu), otvoriť KWord (alebo akýkoľvek iný program, ktorý dokáže vložiť obrázky) a aktivovať funkciu Vložiť. Pomocou tejto funkcie môžeme ľahko exportovať časti diagramu ako obrázky.

### Export vo formáte PNG

Môžeme samozrejme tiež exportovať celý diagram ako obrázok PNG. Zvolíme si diagram a z kontextového menu, vyvolaného stlačením pravého tlačidla myši aktivujeme položku Exportovať ako obrázok....

### Tlač

Umbrello umožňuje tlač jednotlivých diagramov. Túto funkciu môžeme aktivovať buď prostredníctvom tlačidla Tlačiť z panela nástrojov programu alebo prostredníctvom položky Tlačiť z menu Súbor. Zobrazí sa štandardný dialóg tlače KDE, ktorým môžeme riadiť tlač diagramu.

### Logické priečinky

Prelepšiu organizáciu modelu, hlavne pri väčších projektoch, môžeme vytvoriť logické priečinky v strome modelu. Stačí zvoliť Nový Priečinok z kontextového menu štandardných priečinkov v strome modelu a vytvoriť nový priečinok. Priečinky môžeme vnárať a je možné pretiahnuť alebo vložiť do nich objekty.

Organizovanie modelu pomocou priečinkov Organizovanie modelu pomocou logických priečinkov v Umbrello

Organizovanie modelu pomocou logických priečinkov v Umbrello