# Inštalácia

Linus Torvalds, after finding one of his file systems smashed by a new Beta kernel

Pás fsck ma dosť znervózňuje

Nebojte sa! Aj ked používanie beta sofvéru môže byť problematické, nie je pravdepodobné, že by inštalácia KDE zničila váš disk. V skutočnosti je táto kapitola navrhnutá tak, aby ste nové prostredie dosiahli čo najrýchlejšie a najbezpečnejšie. Ako vždy pri inštalácia správcu okien dopočujeme aj teraz zazálohovať všetky konfiguračné súbory týkajúce sa X11 ešte pred inštaláciou. Ak neviete, kde sa presne nachádzajú, skúste skryté súbory (`.*`) vo vašom domovskom priečinku a priečinok `/usr/X11/lib/X11/xdm`.

## Požiadavky

Pre inštaláciou KDE overte, že váš systém splňuje tieto požiadavky:

- Fungujúci systém kompatibilný so štandardom POSIX. Medzi systémami, o ktorých sa vie, že na nich KDE beží, sú: Linux, FreeBSD, Solaris, HP-UX, MkLinux. Snažíme sa, aby KDE bolo dostupné aj na dalších platformách.

- Voľné miesto na disku na oddiele, kde bude vytvorený priečinok `/opt/kde`. Doporučujeme aspoň 50MB v prípade, že váš systém podporuje zdieľané knižnice a oveľa viac v prípade, že ich nepodporuje. Ak budete prekladať KDE zo zdrojových súborov nezabúdajte na 100MB v `/usr/src`.

- Fungujúci systém X11 s alebo bez xdm. Ak nemáte X Window System nainštalovaný, najprv skontrolujte inštalačné médiá vášho systému, či neobsahuje jeho verziu. Ak nemáte žiadnu fungujúcu, navštívte webovú stránku XFree86, kde sa dozviete ako získať a nainštalovať X Window System. Ale kontaktujte podporu od vášho dodávateľa operačného systému.

- Qt knižnice verzie 3.0.2. Získate ich na FTP serveri firmy TrollTech vo formáte tgz.

Varovanie pred začiatkom: Pred predchodom zo staršej verzie KDE doporučujeme toto:

    cd /opt/kde
    tar cfvz ~/KDE-stara-verzia.tar.gz *

## Linux: Inštalácia RPM pre RedHat, Caldera a SuSE.

Použitie RPM je najjednoduchšia metóda inštalácie KDE. Jednoducho navštívte nabližší mirror KDE a nájdite priečinok `/pub/kde/stable/distribution/rpm`. Tam nájdete priečinky pre rôzne operačné systémy. Momentálne sú podporované architektúry i386, alpha a sparc. Balíky RPM nájdete aj na serveroch contrib pre Red Hat ako je sunsite.unc.edu alebo ftp.redhat.com.

Základný systém obsahuje súbory `kde-komponent.architektúra.rpm`. Potrebujete aspoň kdesupport, kdelibs a kdebase. Po inštalácii základného systému môžete kľudne nainštalovať aj ostatné RPM, ktoré sa vám hodia.

Začnite s inštaláciou základného balíka. Ak inštalujete KDE prvýkrát, použite

    rpm -i kdesupport.arch.rpm
    rpm -i kdelibs.arch.rpm
    rpm -i kdebase.arch.rpm

Je dôležité, aby ste komponenty inštalovali v tomto poradí a pred inými komponentami KDE.

Ak prechádzate zo staršej verzie, skúste

    rpm -Uvh kde-komponent.arch.rpm

Znovu je poradie dôležité a tieto komponenty by ste mali nainštalovať pred inými časťami KDE.

Toto rozbalí základnú distribúciu a nainštaluje ju štandardne do `/opt/kde`.

Ak bola inštalácia základných balíkov úspešný, môžete nainštalovať rovnako ostatné balíky (použite `-Uvh` namiesto `-i` pre aktualizáciu staršej verzie).

## Linux: Inštalácia DEBs pre Debian

Inštalácia pre systém Debian je tiež relatívne jednoduchá. Balíky KDE 2.0 nájdete iba pre Debian 2.2 (Potato) a 3.0 (Woody). Tu popíšeme inštaláciu balíkov pre Debian 2.2, pretože Debian 3.0 je stále ešte vo vývoji. Inštalácia v oboch verziách je ale skoro rovnaká. Hlavný rozdiel je v tom, že KDE je v Debian 3.0 štandardnou súčasťou a nemusíte preto zadávať žiadne špeciálne umiestnenie pre balíky deb.

Prvý krok je nastavenie, kde sa budú hľadať balíky deb pre KDE. Zoznam umiestnení balíkov Debian je na disku uložený v súbore `/etc/apt/sources.list`. Mali by ste tam pridať `http://kde.tdyc.com/ stable kde2`.

Potom musíte aktualizovať lokálnu databázu balíkov, aby váš systém vedel, že sú dostpuné nové balíky. Zadajte tento príkaz:

    apt-get update

Nakoniec nainštalujte základné komponenty KDE príkazom:

    apt-get install kdebase

Ak chcete inštalovať iné komponenty, skúste niektorú alebo všetky tieto voľby:

    apt-get install task-kdenetwork
    apt-get install task-kdeadmin
    apt-get install task-kdetoys
    apt-get install task-kdeutils
    apt-get install task-kdemultimedia
    apt-get install task-kdegraphics
    apt-get install task-kdepim
    apt-get install task-kdegames
    apt-get install task-koffice
    apt-get install kdebase-docs
    apt-get install kdm

Možno budete chcieť aj nainštalovať váš jazyk.

    apt-get install
    kde-i18n-xx

kde xx je kód vášho jazyka.

Ovládacie súbory pre niektoré aplikácie KDE sú v `/etc/kde2`, spustiteľné programy sú v `/usr/bin` a väčšina ostatných súborov je v `/usr/share` v rôznych priečinkoch.

Ak prechádzate zo staršej verzie KDE, mali by ste najprv urobiť tieto kroky. Naprv aktualizujte súbor `/etc/apt/sources.list` zmenou riadku s umiestnením balíkov KDE na: `http://kde.tdyc.com/ stable kde2`. Potom aktualizujte databázu balíkov:

    apt-get update

Nakoniec nainštalujte základný systém KDE:

    apt-get install kdebase
    apt-get dist-upgrade

Ak chcete nainštalovať niektoré z ostatných komponent KDE, skúste tieto voľby.

    apt-get install task-kdenetwork
    apt-get install task-kdeadmin
    apt-get install task-kdetoys
    apt-get install task-kdeutils
    apt-get install task-kdemultimedia
    apt-get install task-kdegraphics
    apt-get install task-kdepim
    apt-get install task-kdegames
    apt-get install task-koffice
    apt-get install kdebase-docs
    apt-get install kdm

## Použitie prekladu zdrojových kódov pre inštaláciu v iných operačných systémoch

Ak vaša distibúcia Linux neobsahuje formát archívu RPM alebo DEB, alebo nepoužívate Linux vôbec, musíte preložiť KDE sami. V budúcnosti chceme poskytovať preložené distribúcie, ktorý budú obsahovať aj inštalačný program.

Aby ste úspešne preložili a nainštalovali KDE, musíte mať už nainštalované tieto veci:

- Prekladač ANSI-C, napr. GNU C.

- Prekladač ANSI-C++, napr. GNU C++.

- Nástroj make.

- Vývojovú verziu Qt verzie 2.2 alebo vyššiu.

- Vývojovú verziu X11 (súbory include obvykle chýbajú)

Ak máte tieto aplikácie, navštívte najbližší mirror KDE a stiahnite súbory z priečinku `/pub/kde/stablenajnovšia verzia`.

- `kdesupport-verzia.tar.gz`

- `kdelibs-verzia.tar.gz`

- `kdebase-verzia.tar.gz`

- a všetky ostatné balíky, ktoré chcete nainštalovať. Doporučujeme aspoň kdeutils.

Vo všetkých prípadoch znamená verzia aktuálne číslo verzie. Ak ste stiahli všetko, čo potrebujete, rozbaľte tieto súbory do `/usr/src`. Mali by ste dostať takúto štruktúru priečinkov:

- `/usr/src/kdesupport`

- `/usr/src/kdelibs`

- `/usr/src/kdebase`

- `/usr/src/...` (ostatné balíky)

Overte, že máte práva pre zápis do `/opt/kde`.

Teraz musíte preložiť a nainštalovať balíky pomocou príkazov:

1. `cd` do priečinku balíka, ktorý chcete nainštalovať

2. `./configure` (s možnosťami, ktoré chcete použiť)

3. `make`

4. `make install`

Tieto kroky opakujte v každom balíku, ktorý chcete nainštalovať.

Tieto inštrukcie môžete použiť skoro s každým zdrojovým balíkom, nie iba s KDE.

Každý skript configure má niekoľko volieb. Niektoré sú spoločné, iné špecifické pre daný balík. Toto je zoznam volieb vypísaných príkazom `configure `--help`` v kdelibs:

      --disable-fast-perl     disable fast Makefile generation (needs perl)
      --enable-debug          creates debugging code [default=no]
      --enable-strict         compiles with strict compiler options (may not work!)
      --enable-profile        creates profiling infos [default=no]
      --enable-final          build size optimized apps (experimental - needs lots of memory)
      --disable-closure       don't delay template instantiation
      --enable-shared[=PKGS]  build shared libraries [default=yes]
      --enable-static[=PKGS]  build static libraries [default=no]
      --enable-fast-install[=PKGS]  optimize for fast installation [default=yes]
      --with-gnu-ld           assume the C compiler uses GNU ld [default=no]
      --disable-libtool-lock  avoid locking (might break parallel builds)
      --with-pic              try to use only PIC/non-PIC objects [default=use both]
      --with-extra-includes=DIR
                              adds non standard include paths
      --with-extra-libs=DIR   adds non standard library paths
      --with-qt-dir=DIR       where the root of Qt is installed
      --with-qt-includes=DIR  where the Qt includes are.
      --with-qt-libraries=DIR where the Qt library is installed.
      --disable-rpath         do not use the rpath feature of ld
      --disable-path-check    don't try to find out, where to install
      --with-xdmdir           If the xdm config dir can't be found automaticly
      --with-pam[=ARG]        enable support for PAM: ARG=[yes|no|service name]
      --with-shadow           If you want shadow password support
      --with-krb4[=PATH]      Compile in Kerberos v4 support.
      --with-afs              Compile in AFS support (requires KTH krb4).
      --with-ldap[=PATH]      Compile in LDAP support.
      --with-samba-libs=path  Use Samba-tng libs in 'path'                [search]
      --without-gl            disable 3D GL modes
      --without-xpm           disable color pixmap XPM tests
      --without-dpms          disable DPMS power saving
      --with-x                use the X Window System
      --with-motif-includes=DIR    Motif include files are in DIR
      --with-motif-libraries=DIR   Motif libraries are in DIR

Niektoré voľby nie sú nutné a hodia sa iba ako pomoc pre známe problémy (napríklad `--disable-FUNKCIA`). Pretože sú niektoré z nich dôležité, napríklad --with-shadow, mali by ste vždy skontrolovať ich zoznam.

Dôležitá voľba je `--prefix`. Určuje cestu, kam sa majú inštalovať (pre kdesupport a kdelibs) alebo kde hľadať knižnice (pre ostatné balíky). Štandardne sa hľadá v `/opt/kde`. Ak chcete KDE nainštalovať do `/usr/local/kde`, musíte použiť `configure `--prefix /usr/local/kde``.

Ak máte knižnice Qt nainštalované na netradičnom mieste, napríklad v `$HOME/src/qt`, musíte použiť `configure `--with-qt-dir=$HOME/src/qt``. Štandardne sa prehľadávajú najčastejšie používanie miesta.

Ak máte nejaké problémy, ktoré nie ste schopný vyriešiť, pošlite kópiu súboru `config.log` na adresu zo súboru `README` z problematického balíka.

KDE musíte nainštalovať v tomto poradi: kdesupport, kdelibs, balíky aplikácií (napríklad kdebase). Všetky balíky aplikácií závisia na kdelibs, takže ich môžete prekladať naraz (ak na to máte výkonný počítač).

Ak chcete využiť to, že váš počítač má viac procesorov, skúste `make `-j počet procesorov`` namiesto `make`.

### Poznámky pre jednotlivé platformy

#### Linux

Pre Linux nájdete väčšinu nástrojov pre preklad KDE na ftp://sunsite.unc.edu/pub/Linux/GCC alebo ftp://sunsite.unc.edu/pub/GNU. Knižnice Qt nájdete na ftp://ftp.troll.no/pub/qt/source, dostupné ako zdrojový kód alebo vo formáte RPM. Obidva obsahujú detailný popis ako ich nainštalovať. Súbory include pre programy X11 by mali byť dostupné naftp://ftp.xfree86.org v časti xdevel.

## Požadované zmeny vašich konfiguračných súborov

Po umiestnení programov KDE tam, kam patria, musíte ešte urobiť pár úprav vo vašich spúšťacích skriptoch.

Nasledujúci postup bol otestovaný na SuSE Linux 5.0 a mal by byť kompatibilný s väčšinou populárnych systémov UNIX. Vždy najprv urobte zálohu konfiguračných súborov pred ich zmenou!. Na koniec súboru /etc/profile pridajte tento riadok:

    export PATH=$PATH:/opt/kde/bin
    export KDEDIR=/opt/kde

Teraz upravte súbor .xinitrc vo vašom domovskom priečinku. Nájdite riadok spúšťajúci vášho správcu okien a nahradte ho `startkde`.

Mali by ste mať nainštalované všetko pre beh KDE a môžete prejsť na kapitolu 4, kde spustíte KDE prvýkrát. Ak niečo nebude fungovať, možno budete musieť KDE sami preložiť. Infomácie o tom nájdete v Použitie prekladu zdrojových kódov pre inštaláciu v iných systémoch.

Snažili sme sa inštaláciu vytvoriť popísať čo najlepšie, takže by ste nemali naraziť na vážne problémy, ak nemáte moc exotické nastavenie. Ak ale budete mať problémy, nebojte sa použiť konferencie KDE.