# Užitočné rady

Čítanie manuálových stránok v &kde;

Zobrazte dialóg pre spustenie (štandardne &Alt;F2) a napíšte `man:príkaz`. To dokonca za behu rozbalí manuálové stránky, ktoré sú uložené ako zabalené.

Alebo v &kde; 2 môžete použiť Pomocníka &kde;. Jednoducho ho spustťe kliknutím na ikonu v paneli nástrojov (modrá kniha s žltým kľúčom). Keď sa Pomocník &kde; spustí, okno vľavo bude obsahovať položku Manuálové stránky UNIX. Kliknutím sa vám zobrazí zoznam nainštalovaných manuálových stránok.

Rýchly presun a zmena veľkosti okien

Pre presun okna použite kombináciu &Alt;ľavé tlačidlo myši. &Alt;pravé tlačidlo myši zmení veľkosť okna. No a nakoniec, &Alt;stredné tlačidlo myši presunie okno dopredu/dozadu. Zmeniť tieto skratky je možné v Ovládacom centre &kde;.

Zabitie okna v &kde;

Štandardná klávesová skratka (&Ctrl;&Alt;&Esc;) zobrazí kurzor s lebkou a kosťami. Kliknutím týmto kurzorom na okno ho zabijete. Túto klávesovú skratku je možné nastaviť v Ovládacom centre &kde;.

Čo ak je to tak zlé, že nemôžem zobraziť ani kurzor s lebkou? Ako sa mám z takej situácie dostať?

Takýto problém sa objavuje, ak sa aplikácia zablokuje v momente, keď zachytila myš/klávesnicu. V tom prípade môžete skúsiť použiť virtuálnu textovú konzolu pomocou &Ctrl;&Alt;F1 a prihlásiť sa. Pomocou nasledujúceho príkazu získate zoznam bežiacich procesov:

            ps -aux | more

Zabitím procesu, ktorý zachytil myš vaša plocha zase začne reagovať. Bohužiaľ to nie je vidieť, ktorý proces to práve je. Takže to budete musieť skúšať. Proces zabijete takto:

            kill -9 pid

Pid tu znamená id procesu. Je to prvé číslo na každom riadku vypísanom príkazom `ps` `aux`.

Na plochu sa prepnete pomocou &Ctrl;&Alt;F7 (alebo F8 až F9, v závislosti na vašom operačnom systéme). Po stlačení &Alt;Tab by mal zareagovať správca okien. Ak nie, musíte sa prepnúť späť na textovú konzolu a zabiť ďalší proces.

Vhodnými kandidátmi sú: aplikácie, s ktorými ste pracovali, &kicker;, &klipper; a &kdesktop;.